Todos los libros de la editorial Elkarlanean\n1131 títulos para "Elkarlanean"\nArregi Urrutia, Manuel / Olaizola Lazkano, Jesus Mari\nIzan ginena ezagutzera eman, oraina sortu eta etorkizuna irudikatzen duen ezagutza-liburu honek Euskal Herriaren historiaren kronika jasotzen du. Gure herriko lurraldeen aniztasuna eta aberastasuna erakutsi nahi izan dugu bake garaian nahiz gerra urteetan. Horregatik, liburu honetan era askotako...\nIzan ginena ezagutzera eman, oraina sortu eta etorkizuna irudikatzen duen ezagutza-liburu honek Eus...\nElkarlanean / 978-84-9027-052-3\nSetas-Hongos 1. Guía de los hongos del País Vasco\nLaskibar, Xabier / Palacios, Daniel\nElkarlanean / 978-84-8331-095-3\n?Black is Beltza? transmedia artefaktu eta animazio-filmaren kontakizun grafikoa, Fermin Muguruzak zuzenduriko narrazio-proiektu globala Bidaia baten historia jasotzen du liburu honek, 1965. urtean New Yorken girotutako argazki bat ikusita, abiarazi zuena. Argazkia albiste izan zen hiriaren 5. Et...\n?Black is Beltza? transmedia artefaktu eta animazio-filmaren kontakizun grafikoa, Fermin Muguruzak...\nElkarlanean / 978-84-9027-838-3\nElkarlanean / 978-84-8331-866-9\nPozari kanta egiten dion bertsotan idatzitako album ilustratua Pozak badaki hegan, guk baino gorago! Hanka ugari ditu... edo bat gehiago! Ezkutatuko balitz, xomorro, pikaro... Zuk ikusi ez arren beti hortxe dago. Gainera, Iban Urizar musikariak konposatu du album ilustratuan oinarritutako k...\nPozari kanta egiten dion bertsotan idatzitako album ilustratua Pozak badaki hegan, guk baino gorag...\nElkarlanean / 978-84-9027-897-0\nElkarlanean / 978-84-9783-484-1\nElkarlanean / 978-84-8331-689-4\nXabi Solano, oraingo trikitilari belaunaldi gazteenarentzat erreferentzia ezinbestekoa dugu, eredu eta maisu. Bere piezak partituretan jasotzea eta argitaratzea, gure herri izaeraren transmisiorako egin beharreko lana da. Hori dela eta, 2016.ean argitaratutako ?Trikitixa liburua 2? liburuaren ondore...\nXabi Solano, oraingo trikitilari belaunaldi gazteenarentzat erreferentzia ezinbestekoa dugu, eredu e...\nElkarlanean / 978-84-9027-839-0\nTrikitixa liburua II\nXabi Solano Maiza trikitilari eta musikariaren lan berriak ekoiztu eta argitaratzeko asmoz batu dira 5GORA eta Elkar zigiluak. Izan ere, duela urte batzuk aurkezturiko TRIKITIXA LIBURUA I partitura liburu arrakastatsu horren ondoren, aurtengoan, haren bigarren alea, TRIKITIXA LIBURUA II (liburu...\nXabi Solano Maiza trikitilari eta musikariaren lan berriak ekoiztu eta argitaratzeko asmoz batu dira...\nElkarlanean / 978-84-9027-674-7\nAprès Un drôle de temps qui relate ses souvenirs d?enfance durant la période de l?Occupation allemande au Pays Basque au cours de la Seconde guerre mondiale, voici que Jean-Baptiste Etxarren-Lohigorri nous invite à un deuxième voyage dans le passé, à nouveau dans son Pays Basque natal, à cette même...\nAprès Un drôle de temps qui relate ses souvenirs d?enfance durant la période de l?Occupation alleman...\nElkarlanean / 978-84-9027-763-8


Ballet ikuskizuna egin dute Barrena parkean - Goierriko Hitza : Goierriko Hitza\nBallet ikuskizuna egin dute Barrena parkean\nOrdiziako Barrena parkea ballet dantzariz bete da gaur eguerdian. Amets Bide dantza taldekoek "barandilla" egin dute\nAmets Bideko dantzarien "Barandilla" emanaldia Barrena parkean // A.Garmendia\nPandemiak sortutako egoera dela eta, garai zaila izaten ari da kultur ekitaldiak antolatu nahi dituztenentzat. Azkenaldian jendaurrean haien dohainak erakusteko aukerarik izan ez duten arren, Amets Bideko dantzariak ez dira geldirik egon denbora guzti honetan, eta azkenik lortu dute orain arte ikasitakoa dantzazaleei erakustea.\nLau emanaldi antolatu zituzten guztira asteburu honetarako, eta gaur azkenekoaren txanda izan da Ordiziako Barrena parkean. Parkeko pasilloak dantzariz bete dira gaur eguerdiko 12:30etan, eta dantzari dagokion espazioa berreskuratuz, “barandilla” egin dute Amets Bideko dantzariek.\nErlazionatutako edukiaBallet ikuskizunarekin hasi da Ordiziako dantza asteburua


Antzerkia bizirik Oiartzunen | El Diario Vasco\nOiartzunAntzerkia bizirik Oiartzunen\nHerriko antzerki taldeek ere ekainean eskainiko dituzte emanaldiak.\nGARAÑO OIARTZUN. Jueves, 18 octubre 2018, 00:18\nAurtengo egitaraua aurkeztu zuten aurrekoan herriko antzerkizaleek eta aukera bikaina da arratsalde eder bat pasatzeko. Hilero antzerki bat eskainiko dute eta lehena igande honetan izango da, hilaren 21ean arratsaldeko 19:00etan. Udaletxeko Areto Nagusian elkartuko dira antzerkia maite dutenak. Emanaldiaren izena 'Txoriak eta zauriak' izango da eta Lesakako Mairu antzerki tailerrak eskainiko du. Lesakako taldeak azaldu duenez, antzezlaneko protagonistak frankismoko presoak izango dira. Hain zuzen ere, Oiartzun eta Lesaka artean dagoen errepidea eraiki zuten presoak.\n2018/2019 ikasturteko egitarau oparoa antolatu dute eta honakoa da: Azaroak 18: Miss Karaoke (Metrokoadroka eta Pez Limbo). Abenduak 22: Chef Chof (Trokolo taldea). Urtarrilak 13: Zazpi Senideko (Axut-Artedrama). Otsailak 17: Cronopia (NODE Akziona!). Martxoak 10: Saio hirukoitza: #METOO (Metakarpiano Teatroa); Fininsterre (Txiflando); Agur eta Dolore (Kamikaz kolektiboa eta Ttak teatroa). Apirilak 28: Jainko basatia (Txalo). Maiatzak 25 eta 26: Txinalka antzerki taldearen urteroko bi emanaldiek. Ekainean: Oiartzungo antzerki ikasle gazteen emanaldiak.\nUdazkenaz gozatzeko hainbat plan antolatu dira Oiartzunen Enpresa Eurohirian sortu edo finkatu nahi dutenentzat topaketa bihar Hendaian


«Martxoko neguko plana bukatu orduko, estatua gordetzen da» | «Martxoko neguko plana bukatu orduko, estatua gordetzen da» – iparraldekohitza\nZailtasunetan direnak sistemak ez dituela laguntza eskatzera bultzatzen ohartua da Aizager, bere lanbidearen bidez; alta, beharretan daudenak badirela ere ikusten du egun guztiz, eta funtsean, haien laguntzeko ideiak ez ditu eskas.\nElixabet Aizager. / Aurore Lucas\nMiarritzeko Gillenen Etxea hotel soziala ireki denetik du etxea langune Aizagerrek. Aterpe gabekoentzako egitura da. Urgentziazko aterpea eskaintzen die. Bi urtez, errealitate gordina egunero ikusteko eta laguntzeko aukera izan du, baina oraino badela zer egin sentiturik, lanaz kanpo ere militatzen segitzeko beharra sentitu du, eta Ereintza kolektibo sortu berriaren bultzatzaile egin da. Ez da lehen kolektiboa etxebizitzaren arazoari erantzuteko gogoz sortzen dena, baina Donaixtiko San Mixelekoei begira edota Lurra eta Etxebizitzako kideei, sozialaren ildoa gehiago barnatzen du Ereintzak; hala deritzo, bederen, Aizagerrek berak. Eta, dena dela, beste kolektiboekin lan egitekotan dabil kolektiboa. Hori eta gehiago jorratu du Aizagerrek Kazeta.info-ren, Herria-ren, Euskal Irratien, Kanalduderen eta Ipar Euskal Herriko Hitza-ren Ahoan Bilorik Gabe saioan.\nPresentatzen ahal diguzu zer den zure lana,zer publikorekin zaren harremanetan, eta zer ikusten eta bizitzen duzun egunero?\nBi denboraldi badira urtean. Bada negua, eta martxotik aitzina abendu artio, negua ez dena. Bi ibilmolde desberdin ditugu. Neguan, abendutik martxora, bada neguko plana deitzen dena. Estatuak oheak herrietan irekitzen ditu. Gure hotelak oheak baditu aterperik gabeko jendeentzat. Horiek 115a deitu behar dute gure estrukturan aterpetuak izateko. 2013an, guti gorabehera 816 pertsonak egin zuten eskaera. Eta 46 toki badira neguan.\nAterperik gabeko jendeen profila ari ote da aldatzen?\nBai. Usu irudi txar bat ematen diogu. Ikusten dugu kaleko gizon hori, txakurrekin, punk idurikoa edo alkoholaz betetakoa, baina guk aterpetxe honetan baditugu familiak, baditugu emazteak. Usu badira adikzio arazoak edo zailtasunak, usu psikiatria mailakoak. Baina zuek eta ni bezalako jendeak izan daitezke, eta nahikeria batekin.\nEgunerokoan nola laguntzen dituzue? Nola lan egiten da profil desberdinak dituzten pertsonekin?\nJustuki larria dena da aterpetze galdera anitz badenez —neguan erantzuten diegu, zeren hor kasik denak, 816 pertsonak, beti aterpetuak izan dira—, baina martxotik aitzina haientzat ez da gehiago aterabiderik. Gainera, neguan ere, herriek irekitzen dituzten aterpetxeak gaueko aterpeak dira. Gero, atera behar dute hortik.\nNola pasatzen da konkretuki?\n18:00etan Gaueko Mahaira doaz, non laguntzaileek egiten dieten jatekoa. Eta gero, Gurutze Gorrikoek Maraude izeneko bi kamioietan beste guneetara ekartzen dituzte, lo egitera. Biharamunean, lekuak hustu eta berriz karrikan dira. Hotel sozialean, aldiz, sartzen direnean gelditzen ahal dira. Gure estruktura da estruktura bakarra laguntza sozial bat eskaintzen duena, edo proposatua bederen, batzuek ez baitute nahi, eta hori ere onartu behar da. Heldu dira aterpetxera lo egiteko. Jateko eta garbitzeko. Hori jada helburu handia da. Arrunt onartua da. Baina Miarritzeko Hotel sozialean, nahi badute, egunez ere egoten ahal dira, lo egiteaz gain. Helburua da, justuki, neguan denak bederen behin agertzea hotel sozialean.\nGehiago proposatzen duzuelako?\nAstea proposatzen ahal zaie nahi badute egon. Lo, jan, erreperioak hartu, eta biharamunean elkarrizketa sozial bat badute. Hasierako elkarrizketa da, non haiekin aipatzen dugun nondik heldu diren, zertan diren eta zertara joan nahi duten. Batzuen kasuan, beren orientatzea da helburua, administratiboki erregulatzea; osasun karta, nortasun agiria, berriz egitea; eta laguntza sozialak ere berriz abian jartzea: alokairu apaleko bizitokia (HLM) galdetu eta holako gauzak. Hola laguntzen ditugu. Gero, egia da publiko desberdinak direla. Familiak, usu, etxe batean ziren familiak dira. Berriz beste apartamentu edo etxe batean sartzeko gogoa dute. Horiekin lan hori eramanen dugu. Karrikako jendeak usu osasun arazoak ditu. Batzuetan nahi dute sendatu, batzuetan ez, edo ez dakite nora joan. Orientatu behar ditugu ospitalerantz, zerbitzu berezi batzuetan non ez duten galdetuko osasun karta hori eta abar. Zinez harrera lana da egiten duguna, laguntza soziala eta orientazioa.\nOndotik segipenik ez?\nHotel sozialean hilabetea bete artio errepikatzen ahal da astea. Biziki- biziki laburra da. Ez da beti jendea aterako aterpe edo etxe batekin, hori segur ezetz. Baina ez da beti hori helburua. Haien galdera ez da beti etxe baten atzemabeti hori helburua. Haien galdera ez da beti etxe baten atzematea. Pertsona batzuek ez dute sektoreko erreferente sozial edo laguntzaile sozialik; kanpoan diren bitartean segituko dituzten pertsonak dira horiek. Gurera pertsona bat heldu bada hori gabe, Herriko Etxeei galdeginen diegu legezko bizilekua, erreferente bat izan dezan. Horrela, hotel sozialetik ateratzean badute erreperio bat, eta horrekin lan egiten ahal dute. Beharrez berriz sartzen ahal dira hotel sozialera. Hori da, ene ustez, eramaten dugun lan azkarrena.\nZure ustez,zerk huts egiten du?\nGure gizartearen huts bat da hori? Ezinbestekoa da? Bai, bai, segur. Ezinbestekoa dela ez nuke errango. Gero, batzuetan pertsona horien hautu bat ere bada, baina bada eskas bat, sentitzen dena. Adibide argiena da martxoko neguko plana bukatu orduko estatua gordetzen dela. Ez du gehiago oherik ez jatekorik eskaintzen holako jendeei.\nZuk lan egiten duzu Miarritzeko zentroan. Barnealdean beti erran izan da zentroak gutxi direla eta oraindik ezkutuagoa dela prekaritatea.\nBai, eta bada, alta. Prekaritate handia bada, gordea, ez aipatua. Eta aipatzen baikenuen sistema… nik uste sistemak ez duela eramaten jendea dei egitera. Zailtasunetan den jendea oraino gehiago galduko da bere zailtasunean. Ez du mediorik, ez zaie eskaintzen ezer, ez dute gakorik horri aurre egiteko, eta oraino gehiago kukutzen da. Eta barnealdean egia da zentroak guti direla. Espero dut sortuko dela, arazo bat dela iruditzen zaidalako. Aterpe bat badute behar bada, baina zein baldintzatako aterpea… Emazteak aipatzen genituela, joak diren emazteak ere, ene ustez, barnealdean anitz badira, kostaldean bezainbat, segur. Barnealdeko jendeei erantzunak eman behar zaizkie.\nEskasak aipatzen dituzula, zuk Ereintzaren sorreran parte hartu duzu, Plantouneko etxe okupaziotik sortua,nonbait okupatzearen ekintza justifikatuz, jakinez okupazioa nonbait tabu ttipi bat dela,jabetza pribatua sakratua delako gure gizarte honetan.\nPlantouneko etxearen kasuan etxea ez zen pribatua: publikoa zen. Momentuan, Ereintza kolektiboa ez da oraino gai horretan sartua, baina bere lan helburuetan sartzen da ikerketa lan baten eramatea, bizitegi ezegoki, bizitegi eskuragarri eta urgentziazko aterpetze gaiez. Zifra batzuk baditugu horri lotuak, baina departamendu mailan itoak dira. Alta, alokairu apaleko bizitokien eskaeren %90 Euskal Herriko kostaldean egiten dira. Beraz, guk zinez ikerketa lan bat eraman nahi dugu. Analisi bat egin arazoari aurre egiteko. Ondotik, okupazio modu desberdinetara joatea litzateke helburua: CREA Tolosan, Jeudi Noir Parisen, eta Hegoaldean okupazio desberdinak. Gure lanbidearen bidez ikusten ditugu lantegietan lo egiten dutenak edo autoan ere bai. Horiengana joan nahi dugu, eta sentitu zer bizi duten, zergatik gertatzen den eta nola lan egiten ahal den. Ondotik publikoarengana joan nahi dugu, eta gai horri sentsibilizatu, usu ikusten baitugu hor ere beldur dela jendea eta ez dela problematika horretara hurbiltzen.\nIkusiz Euskal Herrian nolako problema den etxebizitza, ildo beretik heldu dira horiek guztiak?\nBai, arrunt hori da. Tentsio imobiliarrak eta espekulazioak dute hori guztia ekartzen. Helburua litzateke, beraz, informatzea, herritarrek egin bizitegi errekisizio horren inguruan, okupazioa hori delako. Tresna legitimo bat baita. Jendea ere sentsibilizatu gai horri. Hori zen Ainsi squattent-ils filmarekin antolatu gaualdiaren helburua, jendea has dadin elkarren artean hizketan, zerbait sor dadin hortik. Ez gara gaur berean okupatzen hasiko, baina ez gara horren kontra. Eta bai, aterabide alternatibo bat da.\nZure lanean ikusten dituzun mugetatik at joateko parada ematen dizu Ereintzak?\nBai, hori da. Baina pixka bat berezia da, lanean ezin baitut erran pertsona bati « zoaz, zoaz okupatzera ». Gainera, iruditzen zait —hori ulertu dugu filmaren gaualdian— badirela egiteko manerak. Okupatzeko, biziki azkarra izan behar da. Behar da prest izan, eta morala azkar. Laguntzen ditugun pertsonak ez dira denak gai izanen horrelako lan bat eramateko, baina ez naiz lanekoez bakarrik mintzo: gutariko batzuek ere baditugu zailtasunak. Eta presio mediatiko baten egiteko xedea ere badugu. Plantoun hori zen. Helburua galderak pausatzea da, batez ere instituzio handiei, eta estatuari galdezka joateko.\nEuskal Herrian diren etxe huts andanei ere lotzea?\nBai, hori da. Euskal Herriko etxe huts horien zerrendatzea ere helburuetako bat da. Ikustea zer den. Ekintzak izango dira. Baina gaur egungo kolektiboan bost gara. Dei bat egiteko baliatzen dut hitza, jendeari hurbiltzea galdeginez.\nArlo sozialak kezkatzen zaitu?\nBai. Bai, eta usu ari naiz, abertzaleen munduan anitz babestuak garela eta ez garela interesatzen gai horri. Babestuak baikara. Zeren eta prekaritatea… ez dut uste abertzaleak orokorki prekaritate handian direnik. Eta horrek kezkatzen nau. Zeren eta militante handiak gara, baina finalki, beste arazo sozialak ditugu inguruan, eta ez gara bortxaz horiengana joaten. Hori ere bazen nire helburu soziala Ereintzarekin.\n«EHZ beti borrokan da, eta borrokak dio ematen segipena proiektuari»\nAspalditik laguntzaile, 2009tik landa hiru urte egin ditu EHZko presidente Aizagerrek. Heletako garaietan izan ziren urte horiek. Baina iaztik, Lekorneko bidea hartu duenetik EHZk, utziak ditu ardurak. Laguntzaile gisa segitzen du orain.\nNola ikusten duzu EHZren bilakaera?\nProiektu batean, errango duzu lehen, orain, eta gero. Ni oraingoan naiz; berria naiz oraino EHZren historian. Hogei urtez milaka gauza pasatu dira. EHZ? Nik proiektu biziki ederra dela atzematen dut, eta gaur egun ere bai. Ez da anitz proiektu laguntzailetzaren inguruan. Hor EHZk badu bere merezimendua.\nZein da haren sekretua? Kasik hogei urtez, hainbeste jende, hainbeste laguntzaile,lekualdaketa…\nLaguntzailetza. Laguntzailetzak egiten du hori. Eta sorkuntzari uztea ateak irekiak. Eta belaunaldiz belaunaldi pasatzea lekukotasuna. Beti kezkatzen gara horrentzat. Beti «ez da nehor izanen » pentsatzen dugu, eta finalki beti bada jende.\nDiru publikorik ez izateak edo guti izateak ere sortzen du holako gar edo aitzinatzeko nahikari bat ?\nBai, bada hori. EHZ beti borroka batean da. Beti. Eta, nire ustez, balioak badituzunean —EHZk baditu hainbat balio, betidanik eramaten dituenak eta bat-batekoak ere—, borrokak du ildoa ematen. Borrokak dio segipen hori ematen proiektuari.\nZuk nola zehaztuko zenituzke balio horiek?\nGaur egungoak… ez dakit zertan diren. Ontsa zait ez segitzea dena, haien gogoeta istorioak eta. Nik errango nuke euskal besta dela, herriko besta. Engaiatua izan dadin, ingurumena eta prebentzioa, arazo sozialen inguruan.\nBeti erraten da multinazionalen kontrako borroka ere badaramala.\nBai, betiko gauza, betiko afera. Usu kritikatuak gara edozein partaidetza pribatu hasten dugunean. Ez dakit zer marra gorri ez lukeen gainditu behar. EHZ garatu da bere ingurumen sozial, kultural eta ekonomikoarekin. Gaur egun egiten dira gauza batzuk garai batean ez zirenak egiten ahal, nire ustez. Baina beti bere balioak baditu. Ez dakit… Coca Colarekin izenpetuz ez zen EHZ izango.\nHainbesteko lan eginik, eta parean diru laguntzen bidezko ezagupen eskas horretaz zer diozu?\nBai, sentitzen da, eta aspergarria da, baina ez dakit ea 1.000 diru laguntza baldin bagenitu arima bera atxikiko genukeenik.


Mitoak apurtzen (II): ¿Muxu? historikoa – 52 Milimetro\nPosted by Jgil on 2019 otsailak 21 0 Comments\nMilaka eta milaka aldiz ikusi dut, nik behintzat, argazki hau. Aurreko batean egin genuen moduan, argazkiaren atzean dauden istorioa eta mitoak apurtzera gatoz gaurkoan. Urteetan zehar askok irudia erromantizatu dute, eta (nik barne) sinistu egin dugu kontatzen zuten istorioa: bikote maitemindua, gerraren amaiera ospatzen in fraganti harrapatua (edo antzerakoak kontatzen zizkiguten, nik behintzat ideia hori nuen barneratuta).\nBa… ez du benetako istorioarekin zer ikusi handirik, egia esan. Egia den gauza bakarra testuingurua da: II. Mundu Gerra amaituta atera zela argazkia, jendea kaleetan “ospatzen” zebilela. Zeintzuk dira, orduan, argazkiaren protagonistak? Eta, zein da benetako istorioa?\nIrudi mitiko honen protagonistak George Mendosa eta Greta Friedman ziren, soldadu estatubatuarra eta bertako erizaina, hurrenez hurren. Argazkia New Yorkeko Times Square kale mitikoaren erdian atera zen. Argazkilariak garai hartan ez zuen irudia harrapatu besterik egin, baina denbora pasata egia kontatu zuen: “Soldadua, kalean korrika zijoala, bere bidetik gurutzatu zen lehenengo emakumea hartu eta muxua eman zion. Korrika nijoan, argazki perfektuen bila, baina ez nuen ezer onik aurkitzen. Buelta eman eta azkar-azkar ikusi nuen soldaduak zerbait zuria hartzen zuela besotan, eta pentsatu gabe klik egin nuen”.\nOraindik, 70 urte baino gehiago pasata, batzuek uste dute Greta Friedman ez zela argazkiko erizaina, historian zehar askok identifikatu nahi izan dutelako bere burua argazki horretako protagonistekin, gutxienez 11 gizonek soldaduaren kasuan eta 4 emakumek erizainaren kasuan. Hala ere, 2016an hil zen emakume honek bere bizitzan zehar beti defendatu du bera zela argazkiko emakumea, eta… mundu guztiak zeinu erromantikoa ikusi zuen tokian hark honela eman izan du momentu hartako testigantza: “Gizona indartsua zela sentitu nuen, indarrez eusten ninduen. Ez nago oso seguru ‘muxu’ horrekin.”\nBatez ere azken urteotan, eta eraso sexualen eta zeinu sexisten aurrean azken urteotan sortzen ari den kontzientziarekin batera, kritika eta eztabaida handia egon da historikoki gerraren amaieraren emozioaren eredu bihurtu zen argazki honekin, askok “eszena erromantikoa” baino, “eraso sexualtzat” eman zutelako lehen momentutik argazkiaren atzean zegoen unea, nahiz eta Friedmanek aitortu “ulertzen zuela jendearen ikuspuntua baina berak ez zuela eraso sexual bat bezela bizi, momentu hartan soldaduari ospatzeko izan zuen bihozkada baizik”.\nEta irudian ikusten dugunaz gain, benetako istorioa ezagutu eta emakumearen testigantza izanda, ez al da nahikoa muxu erromantikoa baino, eraso gisa identifikatzeko? Bakoitzak interpretatu dezala.\nArgazkia: Alfred Einstaedt\nEstatu BatuakhistoriaII. Mundu Gerra


Sagardoaren munduko mapa marraztuko dute Hernanin | El Diario Vasco\nGipuzkoaSagardoaren munduko mapa marraztuko dute Hernanin\nSagardoaren munduko mapa marraztuko dute Hernanin\nOstegun honetan hasita, nazioarteko zenbait profesionalen ekarpenak bilduko dituen II. Sagardo Foruma egingo da Orona Ideon\nJueves, 23 noviembre 2017, 11:21\nSagardoaren Lurraldea elkarteak II. Sagardo Forum egingo du ostegunetik larunbatera, azaroaren 23tik 25era. Sagarraren, sagarraren eratorriei eta sagardoaren kultura eta turismoari buruzko jardunaldi teknikoak Orona Ideoren instalazioetan egingo dira, Hernanin, antolatzaileek jakinarazi dutenez.\nZehazki, ostegunean eta ostiralean nazioarteko 21 profesionalen hitzaldiak izango dira, eta sagardoaren munduaren gaur egungo egoera zein den eta azken urteetan izan duen garapena ezagutzeko aukera izango da hiru gai nagusitan banatuta: sagarra, sagardoa eta sagardotegiak baliabide turistiko gisa.\nBerrikuntza gisa, II. Sagardo Forum barruan I. Nazioarteko Sagardo Lehiaketa jokatuko da larunbatean. Bertan, mundu osoko dastatzaile ospetsuek bederatzi kategoriatan sailkatutako sagardo mota ezberdinak dastatuko dituzte lehiaketara aurkeztutako sagardorik hoberenak aukeratzeko. Dastatzaileen artean egongo dira sumillerrak, enologoak, sukaldariak, kazetari eta blogger gastronomikoak.\nIparraldeko ikastolekiko Macronen «politika kolonialistak» salatu dituzte\nLos municipios con más euskaldunes precisan de «políticas lingüísticas propias» Gipuzkoa gana población joven y duplica la extranjera


ZELAIETAKO TXIKI BLOGA: marzo 2018\nINGELESEKO PRAKTIKETAKO IRAKASLE BAT IZAN DUGU\nIngeleseko praktiketako irakaslea Itsaso du izena, hemengo ikastetxean otsailaren 19an, hasi zen.\nElkarrizketa hau egin diogu:\nZenbat denbora egon zara praktikak egiten?\nOtsailak 19 an, hasi nintzen.\nZein da hemengo gauzarik gustokoena?\nEskolako jendea eta sistema.\nLehen Hezkuntzako magisteritza.\nZer hobetuko zenuke?\nGehiago zentratzea, pertsona bakoitzaren beharretara eta baliabideak hobetzea.\nGustatuko litzaizuke irakaslea izatea?\nBai horregatik nago pratikak egiten.\nEgileak: Ioan eta Aimar\nEgilea: Zelaietako Herri Eskola Ordua 16:02 No hay comentarios:\nGezurra badirudi ere eskolako lehiotik begiratuta Anboto elurtuta ikusten dugun egunean, martxoaren 20ean udaberria hasten da 17:15etan eta ekainaren 21ean 06:24etan bukatzen da. Udaberria zona epeletako urtaroetako bat da,negu eta udaren artekoa.\nUdaberrian loreak, fruituak eta zuhaitzetik hostoak hasten dira. Lau urtaro daude negua, udaberria, uda eta udazkena. Udaberrian eguzki pixka bat hasten da, eta batzutan euri pixka bat ere bai. Udaberriak 92,2 egun irauten du. Udaberrian elurra urtzen hasten da eta momentu horretan ibaiak ur askorekin egoten dira.\nMartxoaren 25ean ordu aldaketa izango dugu zapatu honetan.\nEider eta Ibrahima\nEgilea: Zelaietako Herri Eskola Ordua 15:54 No hay comentarios:\nBIZIKLETEN APARKALEKU BERRIA\nAbadiñoko udaletxeak bizikletak aparkatzeko lekua jarri du Zelaieta herri eskolako patioan martxoaren 16-an. Bizikletan zetozten pertsonak kanpoan aparkatzen zuten eta jendeak lapurtu egiten zituzten.\nBIZIKLETAN IBILTZEAREN ONURAK\n· Immunologia-sistema indartzen du.\n· Odol-presio altuak prebenitzen ditu.\n· Bihotza, muskuluak, hezurrak eta tendoiak sendotzen ditu.\n· Odoleko azukrearen oreka hobetzen du.\n· Kolesterol kaltegarriaren xurgatzea orekatzen du.\n· Hezur ahulak, bihotz-hodietako gaixotasunak, minbizia eta diabetesa izateko arriskua murrizten du.\n· Estresa, barne-herstura edo antsietatea, tentsioak eta depresio arinak murrizten ditu.\n· Digestio-prozesuak errazten ditu.\n· Organismoan dugun gehiegizko koipea erretzen du.\nANIMATU ESKOLARA BIZIKLETAN ETORTZEN!\nMAIER ETA MARIA\nEgilea: Zelaietako Herri Eskola Ordua 15:31 No hay comentarios:\nZelaietako herri ikastetxeko 5. mailako ikasleak, martxoaren 9an Urkiolara irteera bat egin genuen. Matienako ikastetxekoak ere han izan ziren.\nZuhaitzak ezagutzera joan ginen eta eguna pasatzera: Zuhaitz motak ikasi genituen eta parke naturaleko museora joan ginen.\nPagoa, haritza, pinua, astigar zuria eta abar landatu genituen.\nZuhaitz eguna ospatzen delako egin genuen irteera.\nEnara eta enekoi\nEtiketak: 3. ziklokoen irteera, Agenda 21\nIKUSMEN URRITASUNA DUTEN PERTSONAK\n2, Ziklokoek ikusmen urritasuna duten pertsonen ikastaro bat eduki zuten. Ikastaro hori 2 ordukoa izan zen.\nTailerrean, jolasak eta abar egin zituzten. Tailerrak behean ikusiko duzuen bezala: Begiak itxita jan behar zuten, begiak itxita ibili… Batzuk oso Ondo, arraro, harrituta… sentitzen ziren.\nZelaietako eskolan egin zuten 9:30-etatik 11:00-etara egin zuten tailerra.\nMartxoak 9 an egin zuten .\nTailer hau egin zuten ikusmen urritasuna duten pertsonen gauza behera sentitzeko eta zer egin behar den jakitzeko.\nOso interesgarria izan zen beraientzat. Denek gomendatzen dute tailer hori egitea.\nEider eta Aihotz\n2. ziklokoak esperimentu bat egin dute, esperimentua hau ingleses egin dute eta elektrizitatearen buruz izan da.\nEsperimentua ondo egin dute eta lortu dutena argia piztea izan da, haientzat ez da saila izan.\nNola duzue izena?\nUrko, Nicky, Patrizia, Olatz eta Malen.\nZergaitik egin duzue esperimentua?\nEsperimentu txokoan derrigorrezkoa delako.\nZerekin egin duzue?\nKartoia, papera eta eskolako materialekin.\nNon egin duzue esperimentua?\nIngurune gelan ( Esperimentu txokoan).\nEgileak: Ibai eta Ioan\nEgilea: Zelaietako Herri Eskola Ordua 15:48 No hay comentarios:\nOtsailaren 28an elurra jauzi zen Euskal Herri osoan, eta hemen ere elurra jauzi zen. Egun berezi bat izan zen ez zegoelako klase normalik. Batzuk etorri ziren eta beste batzuk ez. Eskolan bakarrik jolastu zuten eta pare bat pelikula ikusi.\nPatio orduan kalera atera ginen eta elur panpina batzuk egin genituen, baina azkenean elur bolen guda bate gin genuen guztion artean.\nEz zirenak etorri eskola atzeko aldapatik botatzen egon ziren, DBH-ko ikasle batzuk ere etorri ziren eta elur bolak botatzen zituzten.\nPRIMERAN PASATU GENUEN!!!!!\nEGILEAK: ENEKOI ETA JUNE C\n1: Nola deitzen zara? Izei deitzen naiz.\n2: Zertan inspiratu zara? Ni inspiratu naiz pentsatzen etxe bat sutan dagoela.\n3: Zein gelatan egin duzu? Arte gelan egin dut.\n4: Zergaitik egin duzu? Ni nagoen txokoan derrigorrezkoa delako egin dut.\n1: Nola deitzen zara? Malen deitzen naiz.\n2: Zertan inspiratu zara? Lehenengo mendiak egitea pentsatu nuen eta gero zozoa zela iruditu zitzaidan. Azkenean pertsona bat mendian buelta bat ematen egin nuen.\nEGILEAK: Ibai I eta Igatz M\nEgilea: Zelaietako Herri Eskola Ordua 16:11 No hay comentarios:\nMARTXOAK 8 EMAKUMEAK PLANTO!\nMartxoaren 8an Abadiñon ondoko egitaraua egongo da:\n· - 12:00etan Emakumeok planto! Kalejira Txanporta plazatik.\n· - 16:30etan emakumeon giza-katea Matienako nagusien egoitzatik.\n· - 18:00etan kedada Matienako nagusien egoitzaren aurrean Durangoko Manira joateko!\nBertsoak ere asmatu dituzte.\nZelaietako herri ikastetxeko irakasle emakumeak, 11:00etatik 15:00etara planto! Egingo dute.\nEmakume, lesbianak, etorikinak, trasak beraien aniztasun osoan planto egingo dute.\nGreba feministarako deialdia sabaltzen dute BASAKERIA HONI EZETZ esateko, nahikoa da. Hitz-jario ustelekin eta ekintzen eskasiarekin nekatuta daude.\nAihotz eta Liher\nEgilea: Zelaietako Herri Eskola Ordua 16:05 No hay comentarios:\nLehen zikloko ikasleek Iurretako suhiltzailek ikustera joan zien otsailaren 1 eta 2an. 1an A-B taldekuek eta 2an C-D taldeko ikasliek.\nBideo bat ikusi zuten nola lan egiten zuten, ere kamioiak barrutik nolakoak diren ikusi zuten, apur-bat mangera erabili zuten eta esaten dute oso saila zela kontrolatzea potentziagatik. Dena erakutsi zuten eta suhiltzaileak eraikin bat daukate entrenatzeko laberintoarekin eta hor ibili ziren ikasleak.\nEnara Cooper eta Lluc arkarazo\nEgilea: Zelaietako Herri Eskola Ordua 14:21 No hay comentarios:\nEtiketak: LH 1. ziklokoen irteera


San Juango emakume arraunlariek taldea utziko dutela berretsi dute : Oarsoaldeko Hitza\nKomunikatu baten bidez bizikidetza arazo larriak tarteko erabakia itzuliezina dela jakinarazi dute.\nBatelerak, Castroko Caixabank bandera airean. Argazkia: Josu Z.\nIragarria zuten eta gaur egin dute. San Juango emakume arraunlariek taldea utziko dutela berretsi dute gaur komunikatu baten bidez. Bizikidetza arazo larriak izan direla baieztatu dute beste behin, eta horien ondorioz talde uzteko erabaki itzuliezina dela baietsi.\nEdonola ere, beren adierazpenek nahasmena sortu dutela aitortu eta hainbat argibide eta zehaztapen eman dituzte, besteak beste, zuzendaritzaren lana aintzat hartzen dutela adieraziz, “borondatezkoa, etenik gabekoa eta beharrezkoa” delako.\nEra berean, baina, arraunlarien eta zuzendaritza taldearen arteko sinbiosia gehiegi okertu dela eta mugak gainditu direla diote, eta zuzendaritzako kide batzuen barkamen eskaera beranduegi iritsi dela uste dute.\nTaldea uzteko erabakia “frustazioz, etsipenez eta tristuraz” hartu dutela diote, beraiengatik, baina bereziki “beti ondoan izan duten herriarengatik”.


2015eko Gabiria Kopa martxan da – Tropela.eus bloga\nBidaltzailea:Julen Gabiria\t 2015-07-27 Utzi iruzkina 2015eko Gabiria Kopa martxan da bidalketan\nPuntuazio-sistema bat asmatu, eta halaxe ekin nion lasterketa, etapa, sailkapen nagusi eta mendiko sari guztiak puntuatzen, Lizarratik hasi eta Donostiaraino, tartean pasatuz, besteak beste, gaur egun desagertuta dauden Urkiolatik, Laudiotik eta Euskal Bizikletatik ere. Gugan beude; nik, behintzat, ez ditut sekula ahaztuko.\nEsan bezala, urteak eman nituen txorakeria horretan jo eta fuego, harik eta, duela urte pare bat, lagun batek esan zidan arte zerbait egin behar zela sailkapen horrekin, ezin zela barne-kontsumo soilera mugatu; ofizialago bihurtu behar zela, nolabait. Eta gauza jakina da, Euskal Herrian, gauzak ofizial bihurtzeko, bazkari edo afari bat antolatu behar dela. Beraz, horixe pentsatu genuen: sailkapena egiten jarraituko dugu, eta, denboraldi amaieran, oturuntza eder bat prestatuko dugu, sailkapeneko irabazleei deituko diegu sari-banaketarako, eta, baldin badatoz, itzel. Eta ez badatoz, berdin dio, guk sariak banatuko ditugu mahai eder baten inguruan, txirrindularitza-giroan. Topaketa hori non? Gabirian. Noiz? Azaro inguruan, baina hitz egingo dugu horri buruz aurrerago ere. Ez ditzagun gauzak hainbeste aurreratu.\nHorrela ofizialdu da Gabiria Kopa, eta Tropelako lagunek blog ezin egokiago hau eskaini didate ideia honen berri emateko. Goazen, beraz, sailkapenak nola dauden begiratzera.\nGizonezkoen kategorian, emozio apur bat geratzen da oraindik: ostiralean Getxoko Zirkuitua jokatuko da, baina, batez ere, larunbatean Donostiako Klasikoa dugu, eta hor puntu mordoa dago jokoan. Eta puntu erabakigarriak izango dira Gabiria Kopa erabakitzeko; izan ere, une honetan, Ion Izagirre dago sailkapenaren buruan, baina 4 puntutxora du “Purito” Rodríguez. Eta goierritarrak ez duenez parte hartuko (dortsalen zerrendan ez dago, behintzat), Puritok aski izango luke aurreneko 30etan sailkatzea edo mendiko saria irabaztea, 2015eko Gabiria Kopa poltsikoratzeko. Edonola ere, Izagirrek Kopa irabaztea lortuko ez balu ere, lehen euskaldunaren saria bermatuta dauka; beraz, saiatuko gara ormaiztegiarra azaroko sari-banaketan egon dadin, beste hainbat txirrindularirekin batera.\nGaur-gaurkoz, honelaxe dago gizonezkoen sailkapena (lehenengo 10ak soilik):\n1.- Ion Izagirre 409 puntu\n2.- Joaquim Rodríguez 405\n3.- Sergio Luis Henao 371\n4.- Michal Kwiatkowski 351\n5.- Nairo Quintana 289\n6.- Simon Yates 288\n7.- Ilnur Zakarin 252\n8.- Rui Costa 245\n9.- Michele Scarponi 237\n10.- Samuel Sánchez 209\nAipatutakoez gain, Quintanak eta Yatesek ere badute Gabiria Kopa irabazteko aukera; ez, ordea, Costak eta Samuk, Klasikoan parte hartuko duten arren.\nEmakumezkoen sailkapenean, aldiz, gauzak erabakita daude, lasterketa bakarraren faltan (abuztuaren 4an, Iurretan). Rabobank taldean ari den Niewiadoma poloniarrak irabazi du aurtengo Gabiria Kopa:\n1.- Katarzyna Niewiadoma 473 puntu\n2.- Emma Johansson 447\n3.- Ashleigh Moolman 376\n4.- Katrin Garfoot 365\n5.- Megan Guarnier 354\n6.- Annemiek Van Vleuten 324\n7.- Anna Van der Breggen 274\n8.- Elena Cecchini 261\n9.- Amanda Spratt 256\n10.- Tetiana Riabchenko 253\nLehen euskaldunaren sariak ere badu jabea, Iurretan edozer gertatuta ere: Eider Merino, 148 punturekin. Balmasedarra ere Gabiriara eramaten saiatuko gara, noski. Baina, lehen esan bezala, ez ditzagun gauzak aurreratu.\nEta azken ohar (edo mesede) bat: norbaitek Gabiriako festa antolatzen lagundu nahi badigu, besoak guztiz zabalik hartuko dugu. Deialdiaren berri ahoz aho zabaltzeko, kartelak jartzeko, jatekoa prestatzeko, mahaiak atontzeko, txirrindulariekin harremanetan jartzeko, sariak prestatzeko… gauza askotarako behar dugu jendea. Animatu zaitezte: gabiriakopa@gmail.com\nBidaltzailea:Julen Gabiria 2015-07-27 Hemen argitaratua:Txirrindulariak, ZaleakEtiketak: Cecchini, Costa, Gabiria Kopa, Garfoot, Guarnier, Ion Izagirre, Joaquim Rodriguez, Johansson, Kwiatkowski, Moolman, Niewiadoma, Quintana, Riabchenko, Rui Costa, Samuel Sánchez, Scarponi, Sergio Henao, Simon Yates, Spratt, Van der Breggen, Van Vleuten, Zakarin


Aurkezpena epe-2017 (1) by trutxete 1436 views\nHezkuntza sare sozial honen bitartez, gure gazteen artean, baloreak, adimen emozionala eta jarrera onuragarriak bultzatzen dira. Gainera, orain arte ebaluatu izan diren gaitasun teknikoetaz kanpo, giza konpetentzia ezberdinak izango dira kontutan, ikasleak emandako aurrera pausuak baloratzeko orduan.\nIraide Karral , Estudiante en Universidad Internacional de La Rioja\n1. Hezkuntza Eredu Berria\n2. Proiektuaren jatorria? Sargoi, Giza Sareak sortutako bigarren proiektua dugu. Sare honek mundua aldatzea du helburu. Sortutako, lehenengoa, www.thehumansnetwork.com, izan da mundua gizatiartu nahi dituzten pertsonak, proiektuak eta erakundeak konektatzeko helburu nagusiarekin.\n3. Nor gara? Hezkuntza sare sozial honen bitartez, gure gazteen artean, baloreak, adimen emozionala eta jarrera onuragarriak bultzatzen dira. Gainera, orain arte ebaluatu izan diren gaitasun teknikoetaz kanpo, giza konpetentzia ezberdinak izango dira kontutan, ikasleak emandako aurrera pausuak baloratzeko orduan.\n4. Noruntz goaz? Ikasleen balore gizatiarrak bultzatze bidean, honen jakintza-alor anitzeko eta emozionalki aberatsa den Hezkuntza eredu baten bila.\n5. Ezinbesteko Baloreak Guztiontzat onuragarria  SARGOI, komunikazio ekosistema berri bat da. Bertan irakasle, ikasle, familia eta gizartean gure filosofiarekin bat etorri daitezken erakunde eta pertsonen arteko harreman zuzena emango da.  Giza, kirol, arte eta kultura, ingurumenarekin lotutakoak, zientzia eta teknologian oinarritutako proiektu ezberdinetan parte hartzeko aukera izanez.\n6. Ezinbesteko Baloreak Ikasleentzat Onurak  Ohiko hezkuntza osatzen du, gaitasun teknikoei, baloreetan oinarritutako hezkuntza gehituz. Konbinazio honek munduak behar dituen PERTSONAK ahalbideratuko du.  Eguneroko bizitzan, giza jarrerak eta giza proiektuekiko ekintzaletasuna bultzatzen da.  Bizi manifestuaren bitartez auto-ezagutza ahalbidetzen da, zein diren eta zer sentitzen duten adierazteko aukera izanik.  Proiektuen bitartez, ideiak antolatzera, gizarteko arazoei konponketa bilatu eta kudeatzera bultzatzen da.  Sare sozialen mundu konplexu eta arriskutsura sarrera egokia ematen die.\n7. Ezinbesteko Baloreak Irakasleentzat Onurak  Ikasleen eskola bizitzan izandako ibilbide akademikoa, hiritartasun eta giza ibilbidea, emozionalki emandako urratsak eta bestelakoa erregistratua geratuko dira: Portfolio Digitala.  Familia eta tutoreentzat baliogarriak izan daitezken ikasleen arteko harremanei eta eguneroko jarrerei buruzko informazioa: Soziograma.  Sargoi-en ikasleari buruzko informazio guztia eta egunerokorako behar dituen tresnak topa ditzazke: moodles, bideoak, tutoretza profesionala.  Heziberri 2020-ren bidean, ikaslearen giza gaitasunak ebaluatu eta sarituko dira.\n8. Heziberri 2020-ren bidetik 1. Zeharkakoak edota orokorrak diren oinarrizko konpetentziak:  Ekimen eta Ekintzaletasunerako konpetentzia.  Bakoitza izaten jakiteko konpetentzia.  Ikasten eta pentsatzen ikasteko konpetentzia.  Hitzez, hitzik gabe eta modu digitalean komunikatzeko konpetentzia.  Elkarbizitzarako konpetentzia.\n9. Heziberri 2020-ren bidetik 2. Zeharkako edo disziplina barrukoak, arlo batekoak edota bestekoak diren oinarrizko konpetentziak. Hizkuntza eta literatura komunikaziorako konpetentzia. Matematikarako konpetentzia. Zientziarako konpetentzia. Teknologiarako konpetentzia. Gizarterako eta herritartasunerako konpetentzia. Arterako konpetentzia. Konpetentzia motorra.\n10. Heziberri 2020-ren bidetik\n11. Zer egin daiteke? 1. Baloreak sustatu: a. Bizi manifestua osatu: niri buruz, nire gizateari buruz, zer dut gustoko, zer ez, gustoko gauza eta ekintzak, munduari mezuak,… b. Sarrerak argitaratu: gizatiarrak, ekintza onak, eskerrak emanez, barkamena eskatzen, gertaerak,… c. Mezu pribatuak bidali: maitasunezkoak, zoriontzekoak, laguntza edo faborea eskatu, nahia adierazi,… 2. Elkar eragina: a. Beste pertsonekin: jarraitu, izendatu, zerrendetan sartu,… b. Proiektuekin: jarraitu, izendatu, zerrendetan sartu, parte hartzeko eskaera egin, galderak egin, iradokizunak, esker onak,…\n12. Zer egin daiteke? 3. Kalifikatu: a. Beste pertsonak: gizateria (etika eta adiskidantza). b. Proiektuak: interesa. 4. Proiektuen sorrera eta garapena: a. Gizatiarrak. b. Kultural, artistiko edo kirol arlokoak. c. Ingurumen, zientifiko edo teknologikoak. 5. Jardun: a. Proiektuetan parte-hartze eskaera. b. Proiektuekin elkarlanean aritu.\n13. Zer egin daiteke? 6. Errekonozimendua lortu: Ikasleak, Heziberri 2020ean ezarritako konpetentzietan oinarrituta, 6 akreditazio lortu ditzazkegu oinatz itxura duen maila gorena lortu arte. Akreditazio hauek irakaslegoak ezarriko ditu.\n14. Donostiako Axular Lizeoan izandako esperientzia arrakastatsua  Bideo motza (2 min): http://bit.ly/VCSargoi_GI  Bideo luzea (7 min): http://bit.ly/VLSargoi_GI\n15. Parte hartu nahi duzu proiektuan? Idatzi ezazu gure helbidera: info@sargoi.eus\nAurkezpena epe-2017 (1)


Gurasoak | Batxilergoa Jakintzan | 2 orrialdea\n2015/06/14 2018/09/03 by koroirastorza\n2015 – Batxi2koen agurra – 1997ko belaunaldia\nOstiralean esan genion agur 1997ko belaunaldiari.\nGoiz hasi zen eguna… 07:45ean, autobusean zen artaldea Hautaprobetako azken azterketak egiteko xedean: ingelesa eta euskarako azterketa ziren ikasturte zail honetako azken aldapa. Aurreko egunetako larritasunak pasa eta gero, lasai igo ziren autobusera eta ikasle ohi zaharragoak egindako bromek ez zuten bat ere urduri jartzea lortu. Hauek izan dira aurtengo azterketak!\nArratsaldeko 18:00etan geratu ziren neskak ekitaldia prestatzeko. Ordu horretan agertu zirenak ez ziruditen goizeko neskatxa berak: takoi garaiak, ilaje distiratsua, mutur gorriak… Zer zen hura! Hala ere, Villaeugeniako aretora sartzean, koloredun bolaz betetako pistzina erakargarria egin zitzaien eta umekeriak gustuko izan zituzten… baina haurtzaroko aretoa oraingoa baino handiagoa zela iruditu zitzaien… Naroak ekarritako bideotan areto bera zela konprobatu zuten, baina euren tamainak ez, ordea! Gustura lehertu ziren farrez, Moyua 3 zenbakia ikasten ikustean edo borobilean zerraldo etzaten zirenean, edo… Morenoren plista-plasta bideoek ere algara franko eragin zuten… Eta bertsoa! Bertsoak bere lana eman zuen; doinua aukeratu, ideia ere bai… eta hitzak ezin kortsé horretara moldatu. Azkenean, hori ere lortu zuten. Aurkezpena egokitu eta… plazara! mutilak ikustera!\nHantxe zegoen Botaik taldea –Dead Kennedys Ordizian?-, eta plaza bete guraso eta adiskide aurrean. Burrunbazaleren ondoren jo zuten eta saioa atzeratu egin zitzaigun, baina pilak kargatuta etorri ginen denok Villaeugeniara!\nHasi zen saioa, Maddik erritmoa markatuta:\nNaroak bideoa jarri zuen, saltoka, berak zekien uneetan geraraziz… Arrakasta itzela izan zen erregresio hura!\nIñigok ez zuela irakurri nahi, baina neskek ez zioten eskakeatzen utzi. Testu ederra zen berak Jakintzazurako idatzi zuena eta denek entzutea nahi zuten! Baliente-baliente atera zen gure Iñigo jendaurrean eta agurtzen ari ziren ikasleen bizipenak laburbildu zituen:\n“Jakintza Ikastolari dagokion gure bizitzako etapa kontsumitzear dago jada. Batzuk lehenago hasi ziren beste batzuk baino, ondoren Errumaniatik edo Ekuadorretik zetozen ikasleak iritsi eta, lagun zirela, utzi gintuzten. Batzuei arrastoa galdu diegu, eta beste batzuk, aldiz, gure artean jarraitzen dute. Udai, Ainhoa, Ana, Xabi… ez dira gure azkeneko ikasturteetan egon, baina guztiok, gauden tokian gaudela, egunero-egunero ekiten diogu gure proiektuari, oraindik non amaituko den ez dakigun proiektuari.\n2010. urtera itzuliko bagenu begirada, batzuk argiago, beste batzuk lanbro fin batez estalirik, baina denok oroituko dugu DBHko lehen urte amaitzean sentitu genuen pozak ekarri zuen iskanbila. Izan ere, ikasturte oso batez pilatuz joandako orri sorta guztiak gelaren atzealdean pilatu genituen eta, egindakoa ezkatutu nahirik, paperezko mendi batez bete genuen armairuaren atzealdea. Gelan sartu eta minutu gutxi batzuk soilik behar izan zituen Blanka Muxikak egindako estropizioaz jabetzeko, Beasaingo Idazlan Lehiaketako liburuak aurkitzeko xedean graziosoren batek armairuan gordeta zeudela gogorarazi baitzion.\nDatozen hiru urteak gero eta azkarrago igaro ziren, hainbeste itxaron genuen ikasbidaia iritsi zen arte. Paris-Salou, Salou-Paris arteko lehian, argien hiriak irabazi zuen, eta bertan irakasleen fazeta dibertigarriena ezagutu ahal izan genuen. Angelen lehiakortasuna inoiz baino handiagoa zelarik, Euro Disneyko txalupetatik blai eginda irten ziren asko, eta ia afaldu gabe geratu ginen hamar orduko itzulera bidaiari ekin baino lehen. Esan dezakegu, Orsay museoa salbu, hobetu ezinezko bidaia izan zela.\nLurdes irakaslearekin gaztelerako lehen saioetan ikasi genuen “El Bahul de los Recuerdos” abestian ongi esaten duen bezala, iraganeko edozein momentu beti iruditzen zaigu hobea. Baina agurraren unea iristeak ez du esan nahi igaro ditugun uneak idealizatu behar ditugunik, ezta gutxiagorik ere. Momentu guztiak ez dira onak izan, egun txarrak ere bizi izan ditugu, haserreak eta liskarrak presente egon dira egunerokotasunean. Dena den, oraindik nora iritsiko den ez dakigun bidaia honetan, gure oroitzapenek Ikastola ahaztu ezingo duten bezala, espero dugu beraiek ere gu ahaztu ez gaitzatela.”\nEz zabiltza oker, Iñigo! Egunerokotasunean, etapa asko ahazten badira ere, hortxe ditugu argazkiak gogorarazteko… Ez genituen denak bilduko, baina apunte bat, behintzat, badugu hemen: Jakintza ikastola: 1997-2015\nMaddik ikasle guztiak aurrera ateratzeko agindua eman zuen. Denak firme jarri eta arratsaldean osatutako bertsoa kantatu ziguten. Nota gora, nota behera… agur bat baino gehiago, gero arte esan nahi zutela adierazi zuten!\nDoinua: Xalbadorren heriotzean\nNahi ez genuen arren,\nurte askoren ondoren\nliskarrak eduki arren,\nnegarrak pasa ondoren\nonenak bihotzean, bihotzean.\neta famili arteko\nune polit bat nahi dugu,\nguztion arten gozatu,\nkidetasuna bermatu (BIS)\n(barre ta algaraka, algaraka…)\nIrakasleok ere gure puxtarria jarri genuen eta, nola ez!, azterketa! zein da zein bat osatu genien. Ikasleak ondo ikasita zihoazela konprobatu genuen berriro!\nDenbora aurrera, afaria atzeratzen ari zitzaigun eta enkuentroari amaiera eman genion. Maddiren emozioak malkoak atera zizkien bati baino gehiagori. Oraingoan, neskak gurasoekin batera alde egin zuten eta mutilak utzi zituzten aulkiak jasotzen. Hauek koltxonetatan umekeriak egin eta lana di-da batean aurreratu zuten. Eta afaltzera!\nAmaia Martinezen laguntza estimagarria izan genuen, gaztelua itxi eta alarmak dar-darrean jartzeko beldurrak uxatzen lagundu ziguna!\nAfarian Elenak Ainhoaren oparia ekarri zigun, aparteko bertsoa. Berriro malkoak…\nDoinua: Mendian Gora Haritza\nZenbakien eta hitzen\naritu gara hiru egunez\nZenbat data! Zenbat izen!\nTa zenbat liburu gizen!\nBaina bukatu da eta hasi\ngaitezen bizitzen (Bi aldiz)\nbeste baten hasiera\nda eta egun hau ospa dezagun\nBakoitzak bere aldera\negin behar du aurrera,\nbaina gerora berriro ere\nelkartuko gera (bi aldiz)\nGozo-gozo bukatu genuen hura. Eskerrak Ainhoa, eskerrak Amaia Martinez, eskerrak HHko irakaslei bere txokoa utzi zigutelako -ondo utziko al genuen!-, eskerrak Anabitarte eta Eiderri, eskerrak guraso, ikasle eta denoi, hurrengo eguneko tokata, Jakintzako jaia, boda, Pariserako bidaia eta abar alboratu eta gurekin egon zinetelako. Ez dut Iñigoren hitzak hobetzea lortuko…\n…Dena den, oraindik nora iritsiko den ez dakigun bidaia honetan, gure oroitzapenek Ikastola ahaztu ezingo duten bezala, espero dugu beraiek ere gu ahaztu ez gaitzatela.\n2012/10/17 2012/11/09 by koroirastorza\n2012-Batxilergo1eko gurasoentzako bilera\nDatorren asteartean, urriaren 30ean, DBHO 1eko gurasoekin bilera egingo dugu.\nEguna eta ordua: asteartea, urriaren 30ean, 19:00etan\n2012-Batxilergo2ko gurasoentzako bilera\nDatorren asteartean, urriaren 23an, DBHO 2ko gurasoekin bilera egingo dugu.\nEguna eta ordua: asteartea, urriaren 23an, 19:00etan\n2012/07/09 2015/06/14 by koroirastorza\n2012-Batxi 2ko ikasleen agurra – 94koak\nAnimo, Gurasoak, Ikasturte bukaera\nUrtero izan ohi den bezala, Batxilergoko 2. mailakoek agur esan digute.\nIrakasle eta gurasoen begiradapean, ikastolan izandako ibileraren kontaizo dotorea egin ziguten, kantari jarri gintuzten, malkoren bat atera ziguten, algarak ere bai…\nBizitza ederra den ideia erein ziguten berriro eta asko eskertu genien hori. Uda hasierak beste kolore bat hartu zuen…\nGurasoen ekina ere ez zen atzera geratu (de tal palo, tal astila, nonbait!) eta Larrunarrin prestatu ziguten afari gozoa. Esker beroenak ematen dizkiegu hemendik hartu zuten lanagatik. Ekitaldian izandako amonak edo senideak ez ziren afaltzera etorri, baina txikitako andereÃ±o batzuk bai izan ziren bertan. Urte asko pasatuta eta ikasleren bat identifikatzea kosta egiten zitzaien orain (lehen gelako altuena zena, orain ez; lehen ixila zena, orain hizlari aparta…).\nGazteenak bukatu zuten lehenengo afaltzen eta karaokea nahi zuten neskek. Han ikusi genuen mutilen bat bere postrea babesten, ez zuela galdu nahi eta! Azkenean, egin zuten txokoa eta neskak kantari hasi ziren, lehian. Ez zitzaigun zaila iruditu eta gutako batzuk ere animatu ginen kantara! Keba! Ez zegoen zer eginik! Mila buelta ematen zizkiguten! Entrenamenduaren gauza izango zen nonbait!\nMutilek, berriz, urrutien zegoen txokora joan ziren eta kartatan hasi ziren jotafuego…\nHorrelakoa da bizitza!\nUrtero izan ohi den bezala, Batxilergoko 2. mailakoek agur esan digute. Ez omen da agurra, gero arte, baizik! Etorriko omen zaizkigu bixitan…\nHorrelakoa da bizitza! Jarrai dezagun bidean…!


Kamiñaldeko lanen finantzaketa zertan den azaldu zuen udalak herri batzarrean\nHemen zaude:Hasiera»kamiñalde»Kamiñaldeko lanen finantzaketa zertan den azaldu zuen udalak herri batzarrean\nAtzo arratsaldean portuko Kofradian izan zen herri batzarrean, Ondarroako Udalak Kamiñaldeko egoerari buruzko informazioa eman zuen. Bertan izan ziren Zunbeltz Bedialauneta Ondarroako alkatea eta Eneritz Basurko Hirigintzako zinegotzia.\nLur-jausiak eragindako kalteen konponketa lanak 17 milioiko kostua izango dute. Hor sartzen dira mendiko lur kentzeak, kendutako lurrak pilatzeko egin behar izan diren desjabetzeak ordaintzea eta etxebizitzetan eragindako kalteak konpontzea.\nAgerraldian azpimarratu zuten bezala, gaur egun Ondarroako Udalak ahaleginak egiten jarraitzen du finantzaketarako Bizkaiko Foru Aldundia eta Eusko Jaurlaritza gehiago konprometitu daitezen.\nDagoeneko lan horien bost zertifikazio jaso ditu Udalak, obrak burutzen ari den aldi baterako enpresa elkarteak bidalita. Zertifikazio hauek 6 milioi euro suposatzen dituzte eta hauetatik 2,5 milioi euro ordainduta daude (2 milioi euro Udalak ordaindu ditu eta 0,5 milioi euro Bizkaiko Foru Aldundiak).\nAntza denez, Bizkaiko Foru Aldundia eta Eusko Jaurlaritza euren artean hitz egiten ari dira arazo honen aurrean konpromiso gehiago hartzeko dituzten aukerez.\nDagoeneko Ondarroako Udalak, 2016ko aurrekontuan 2 milioi euroko aurreikuspena egina dauka eta bazuen beste partida bat eransteko asmoa ere, baina egunotan ebatzi den epai batek (Kamiñazpin lehen egon zen kontserberarekiko auzia) udala eta Bizkakiko Foru Aldundia 2,6 milioi ordaintzera behartzen ditu erdibana, eta honek erabat baztertzen du ekarpen gehiago egiteko aukera. Aldi berean, obra egiten ari den aldi baterako enpresa elkartearekin harremanetan dago Ondarroako Udala. Baldin finantzaketari buruz konpromiso garbia ez badago, obra ez da geldituko, baina, arriskua obraren erritmoa geldotzekoa da, eta ondorioz herritarren etxebizitzetarako itzulera atzeratzea.\nPingback: Barikuan San Ignazio kalea irekiko du Ondarroako Udalak


CeraVe Aurpegiko Hidratatzaile Lozioa PM (2 Pack) | Beautyshop.ie\nCeraVe Aurpegiko Hidratatzaile Lozioa PM (2-en Pakea)\nHasiera / Edertasunik gabeko edertasuna / CeraVe Aurpegiko Hidratatzaile Lozioa PM (2-en Pakea)\nErabilgarritasuna: 965 Badago\nCeraVe aurpegiko hidratatzaile krema PM larruazala kaltetuta konpontzen eta larruazalaren babes-funtzio naturala mantentzen laguntzen du beste hidratatzaileetan ohikoa ez den osagaiekin. Emultsio anitzeko (MVE) teknologia patentatuek denborarekin osagaiak askatzen dituzte, larruazalean sakonki hidratatu eta elikatzeko. Produktuari buruz [EGUN GUZTIA HIDRATAZIOA ...\nCeraVe aurpegiko hidratatzaile krema PM larruazala kaltetuta konpontzen eta larruazalaren babes-funtzio naturala mantentzen laguntzen du beste hidratatzaileetan ohikoa ez den osagaiekin. Emultsio anitzeko (MVE) teknologia patentatuek denborarekin osagaiak askatzen dituzte, larruazalean sakonki hidratatu eta elikatzeko.\n[GAUR EGUN HIDRATAZIOA] Gau osoan zehar hidratatzen da eta larruazaleko babes-hesia berreskuratzen laguntzen du\n[Hezetasuna osatzeko osagaiak] Azido hialuronikoarekin formulatua azalaren hezetasun naturala eta niacinamida azala lasaitzen laguntzeko.\n[PATENTED TECHNOLOGY] Patenteatutako MVE kontrolatutako askapen teknologia erabiltzen du zeramikak betetzen eta iraungo duen hidratazioa emateko.\n[AZTERKETA BEGIRA] Lurrinik gabe, oliorik gabe, hipoalergeniko eta ez narritagarriak\n[TEXTURA RICH] Azala koipetsua eta normala izateko aproposa


Eten sekularra - Jakin.eus\nAldizkari honen garai berrien aurkezpen ekitaldian, Pello Zabalaren irudia datorkit gogora, Jakin-en bilakaeraren bideoa ikustean hunkitutakoaren bisaia hura dut gogoan. Pozik seguruenik, etenik gabeko talde berritu bat ageri delako orain gidaritzan. Asko aipatu da etenik gabeko berritze hau eta irudikatu ere egin zen Joxe Azurmendi eta Andoni Olariaga buruz buru jartzean Martin Ugalden. Eta hiru izen aipatzen ditut, herri honetan egon diren hiru ibilbide desberdin izan daitezkeelako; beste hainbat egon daitezke, baina hauek badute bere pisua gure historian: Eliza, sekularizatzea eta belaunaldi agnostikoa.\nKokatu gaitezen katolizismo frankistak agintzen zuen kultura hartan. Galdutako gerra baten ondorengo seme-alabez ari gara berbetan, abertzaletasunaren unibertso sinbolikoa isiltasunean eta beldurrean egon ostean, kalera ateratzen hasten denekoa apurka-apurka. Isildutako hizkuntzaren aintzat hartze bat gertatzen da maila sozial zein politikoan; parte hartzea herri baten funtzio hasten da bihurtzen, bai frankismoaren kontra egiteko, ikastolen bidez hezkuntza propio eta berritzaile baten alde egiteko, zein jatorri aniztasuna eta maila sozialeko aldarrikapenak kaleratzen hasteko. Frankismoaren kritikarako babesgune bat izan zen Eliza. Belaunaldi agnostikoa aipatu dut, gazte belaunaldi hori baikara; baina kultura katolikoaren herentzia txarrena aldean daramagula, orban edo arrasto negatiboenarekin gabiltza, sarritan noraezean. Hortik, Elizak izan duen lekua zenbaterainokoa den eta zenbatean izan zen eraikitzailea jakiteari funtsezkoa deritzot, memoria historikoari leku bat egin diezaiogun. Belaunaldi berrientzat etenik izan ez dadin, frankismo garaiko eta horren osteko memoria ere berreskuratu beharra baitago. Gizarteko geruza guztietara iristeko gaitasuna zuen Elizak, bere orduko egitura aberatsa medio: apaiztegiak eta hainbat kongregazio ziren gurean: kaputxinoak, frantziskotarrak, sakramentinoak, pasiotarrak, trinitarioak, beneditarrak. Bestetik, euskararen eta euskal kulturaren babesgune handi bat izan zen garai berean.\n50eko eta 60ko hamarkadetan, hizkuntza baten molde kultua lantzeko eta garatzeko leku bakarrak seminario eta kongregazioen komentuak ziren. Eta gune horiek, gainera, landa eremuetan zeuden kokatuak, hau da, Elizak baserri eremuan zuen indarrik gehien. Sare intelektual bat josi zuten seminario eta komentuetatik, ia ez baitzegoen sektore intelektualik Elizatik kanpo.\nEuropatik zetozen Ekintza Katolikoaren molde berriek gazteenak erakartzea zuten helburu, JOC Juventud Obrera Católica edo Legión de María bezalako taldeekin. Jose Migel Beñaran Argala, adibidez, Jokin Apalategiren tesiaren hitzaurrean zioen moduan, talde katoliko bateko kide izan zen, Legión de Maríakoa, hain zuzen. Gutxituenei laguntzen eta gaixoak bisitatzen ibili zen, eta han gertaturiko bizipen batek ekarri omen zuen inflexio puntua bere pentsaeran: bisitaldi horietan harreman estua eginda zuen baliabiderik gabeko haur baten heriotzak, hain zuzen. Krisi erlijioso horretatik atera zuen ondorioetako bat omen zen elkartasun soziala lortzeko sakoneko iraultza kultural bat behar dela, ez dela nahiko borondatearekin.\nEliza herriari begira jartzen den garai horretan, JOC eta Legión de María taldeekin batera Herri Gaztedi mugimendua sortzen da Bizkaian, baserri giro eta herri euskaldunetan. Ander Manterola apaiza izan zen Bizkaiko Herri Gaztediren sortzaileetako bat. Apaiz taldeak eta gazte idealistak izango dira mugimendu horretako osagaiak; ekoiztea eta erreproduzitzea zuten helburu, eta orduan sortu ziren dantza talde, kultur talde zein mendi taldeak herriz herri eta auzoz auzo. Nortasun kolektibo baten sorrera etorriko da.\nKlero horrek Elizako hierarkiekin eta Francoren garaiko egitura politikoarekin izandako talkek Euskal Herrian 70eko hamarkadan gertatutako sekularizazio prozesua estatu mailako handiena izatea lortzen dute. Europatik etorritako pentsamolde berriekin batu behar da fenomeno hori: existentzialismoa, marxismoa, 68ko maiatza... Joera berriekin datoz abangoardiako literaturak ere, eta literatura ere sekularizatzen hasten da. Abertzaletasunaren zentralitate erlijiosotik abertzaletasunaren erakundetze politiko eta intelektualera igarotzen da. Eten bat gertatzen da, beraz, erlijioan eta politikan.\nArratia: hazitegi ezezaguna\nAurretik aipaturiko gertaera sozial eta kulturalak adibidetzeko, eskualde edo herri-hiri asko aukeratu daitezke. Batzuetan asko idatzi da eta beste batzuk ezagutu ere ez dira egiten. Orokorrean gutxi ezagutzen den bailara bat da Arratia, Gorbeia mendiaren altzoan kokatua dagoena, Bilbotik hogeita hamar kilometro eskasera. Txikitatik gertu-gertutik entzundakoei eta norbere irudipenei jarraituta, Elizak zein eten sekularrak Arratian zein eragin izan zuten eta Arratiatik kanpo zabaldu zuenari buruz zertzelada batzuk emango ditut, argi utzita adibide bat baino ez dela, Euskal Herriaren zabalean ere eman dena.\nArratiako tranbia XX. mendearen lehen erdian sortu zen, eta horrexek lotu zuen Bilborekin Arratia, orduan landa eremu bat zen Arratia. Zeanurin kokatutako Undurragako zentral hidroelektrikoaren lanak 1947an hasi ziren, eta lanera etorritako atzerritarrekin kultura exotiko bat sortzen da, soilik atzerriko langileentzako txabola guneetara mugatu zena; denetariko denda eta zinemak omen zirela esaten da bertan. Baina Arratian ez zuen bestelako eraginik izan horrek, artean ikasi gabeko eskualdea zen gurea. Beraz, Arratian XX. mendearen bigarren erdian hasi zen industrializazioa sartzen zein Bilbo ingurura bertakoen jarduna zabaltzen, tranbia ardatz izanik laneko joan-etorrietarako: Labe Garaiak Deustun, Basconia eta Firestone Basaurin, Galdakaoko Dinamita... Horrek aldaketa soziala ekarri zuen Arratiara, orduko landa giroko Arratiara, alegia.\nEskualde otzana izan da beti Arratia, harik eta Areatzako sakramentinoen komentuak bertako paisaia kulturala aldatu zuen arte. Gizarte ekintzaren sustatzaile handienak izan ziren bertako sakramentinoak, Arratiako herri batzuetako abadeekin batera 60ko hamarkadan.\nAreatzako Sakramentinoen Ikastetxe Nagusia teologia eta filosofia ikastetxea zen, bertan ematen zen beraz prestakuntza intelektuala. Euskal kulturgintzan egun ari den hainbat kide sakramentinoetatik igarotakoa da. Baina Arratia bailarako pastoralgintzara emanak ere bazeuden; beraz, herri eta auzoetako elizen ardura zutenez, bertako herritarrekin harreman estua sortu zuten.\nHerri Gaztedi elizako gazte mugimendua errotzen ari zen herriz herri 60ko hamarkadaren bigarren erdian. Erakunde horri egokituko zaio, frankismo garaian, erakunde politiko-sindikalen ordezko lana egiten hastea. Herrietan gazte taldeak sortzen hasten dira; nire herrian, adibidez, Arantzazuko Arantzak izenez biltzen hasten dira gazteak. Gogoan dut etxean Arantzazuko Arantzak taldearen orduko pegatinak ikustea; irudi bereizgarri eta dena zuten, hirurehun biztanleko herri txiki baten zabalkunde gogoak edo. Horien jarduna, abadeekin batera, mendi irteerak, kantu saioak, antzerkiak... antolatzea zen. Kohesio sozial itzela ekarri zuen Arratia bailarara garai horrek. Zeregin horretan ibili ziren abadeen artean, Paulo Iztueta (Aite Paulo), Juan Jose Camarero-Nuñez (Aite Juan Jose), Periko Camarero-Nuñez (Aite Periko), Joan Otaegi (Aite Joan), Jose Antonio Zabala, Martin Orbe (Don Martin)... aipatu behar dira. Arlo soziopolitikoan eta kulturalean eragin zutenak, dinamizatzaile izan zirenak.\nJakin barik, seguruenik, antzerki modernoaren aitzindaria zen lan bat zutenik esku artean, Arantzazuko gazteek, Artea-Areatzako Oihartzunak musika taldearekin batera, Pedro Ignazio Barrutiaren Teatro zaarra. Gabonetako ikuskizuna (1759) taularatu zuten, Hego Euskal Herrian idatziriko lehen antzerkia. Berori antzezten ibili ziren Euskal Herrian barrena.\nOihartzunak talde gaztea 1967an sortu zen, batez ere Aite Juan Jose sakramentinoaren gidaritzarekin, sakramentinoen artean musikarekikoak berari egokituko zitzaizkiolako, agian. Oihartzunak taldeak urte betean ehundik gora kontzertu eman zituen Euskal Herri osoan zehar. Bestetik, apaizek eta apaiz ikasketak egiten zeuden gazteek Bilboko eta inguruetako gazteak erakarri zituzten Arratiara. Euskara ikasten zebiltzan hiriko gazteak ziren denak, eta euskaldun landa giroko gazteekin harremanak sustatu ziren garai horretan. Horretarako bitartekoak aurretik aipaturiko kultur ekintza horiek guztiak ziren, dantza, kantu, mendi txangoak...\n60ko hasiera hartan ez zegoen indar abertzaleak elkartuko zituen herri mugimendu antolaturik, eta horrek guztiak nortasun kolektibo bat sortu zuen. Arratia lozorrotik esnatzeko gogoa, beraz, abadeek ekarri zuten.\nOrdurako, Elizaren babesarekin sortutako gizarte azpiegitura batzuk bideratuta zeuden Arratian. 60ko hamarkadan sortu ziren aurreneko herri mugimenduaren dinamikak. Maila sozioekonomikoan zein kulturalean sortzen dira: Arizmendiarrietaren ereduan, BATZ Kooperatiba sortu zen, industria munduan gaur arteko aktibitatea izan duena, CAVA Nekazarien Kooperatiba, Elkar Kooperatiba hezkuntzan, gerora Igorreko Institutua sortzea ekarriko zuena, nekazaritzaren beste molde berri bat ekarri zuen negutegi gune bat Artean eta Zeanurin Zulaibar Lanbide Eskola, lan mundurako prestakuntza teknikoa irakasten zen eskola.\nSumatu daitekeenez, euskal kulturaren loraldi bat ekarri zuen garai horrek Arratian, garai hura bizi izan zutenek ere oroitzapen bereziz gordetzen dutelako orduko Arratia. Loraldi eta kohesio horrek ez zuen asko iraun, ordea. Krisi erlijiosoak itzaliko du sakramentinoen komentua, sekularizazioa eta mundu laikora jauzia emango da. Bestetik, abadeetako batzuek kartzelara eta beste batzuek erbestera alde egin behar izango dute. 1970. urtea beste abagune batean hasten da, beraz. Arinagoko kohesio soziala galduz joango da, herri dinamikak epelduz, kultur mugimendua gutxituz, bi familia politiko aurrez aurre jarriz eta euretako bat gailenduz.\nParadoxikoa ere bada, Arratian izan baitzen EAJren banaketa historiko hura (Arzalluz-Garaikoetxea), Artean alderdiak zuen egoitzan 1984an. Hura izan zen EAJren egoitza nagusia urte luzez, egungo Sabin Etxea lakoa. Beraz, etenez betetako bailara.\nNoizbait amestu zen Arratia hura –kultur mugimendu bizia, dinamiken aniztasuna...– kohesio berri batek ekarriko du, abadeek dagoeneko ez baitute ekarriko.


Neuvillette-en-Charnie - Wikipedia, entziklopedia askea.\nJean-Paul BROCHARD (2014-2020)\n48° 05′ 35″ N, 0° 12′ 44″ W / 48.093055555556°N,0.21222222222222°W / 48.093055555556; -0.21222222222222Koordenatuak: 48° 05′ 35″ N, 0° 12′ 44″ W / 48.093055555556°N,0.21222222222222°W / 48.093055555556; -0.21222222222222\nParennes, Saint-Symphorien, Chemiré-en-Charnie eta Torcé-Viviers-en-Charnie\nNeuvillette-en-Charnie Frantziako udalerria da, Sarthe departamenduan dagoena, Pays de la Loire eskualdean. 2013an 283 biztanle zituen.\n2007an Neuvillette-en-Charnie udalerrian erroldatutako biztanleak 283 ziren. Familiak 117 ziren, horien artean 35 pertsona bakarrekoak ziren (27 bakarrik bizi ziren gizonak eta 8 bakarrik bizi ziren emakumeak), 43 seme-alabarik gabeko familiak ziren eta 39 seme-alabak dituzten bikoteak ziren.\n2007an 165 etxebizitza zeuden, 117 familiaren etxebizitza nagusia ziren, 39 bigarren erresidentzia ziren eta 9 hutsik zeuden. 164 etxeak ziren eta 1apartamentu bat zen. 117 etxebizitza nagusietatik 100 bere jabearen bizilekua ziren, 16 alokairuan okupaturik zeuden eta 2 doan lagata zeuden; 2 etxek gela bat zuten, 7 etxek bi zituzten, 27 etxek hiru zituzten, 37 etxek lau zituzten eta 45 etxek bost zituzten. 83 etxek euren parking plaza propioa zuten azpian. 52 etxetan ibilgailu bat zegoen eta 54 etxetan bat baino gehiago zituzten.\nNeuvillette-en-Charnie udalerriko biztanleria-piramidea 2009an .\n2007an lan egiteko adina zuten pertsonak 159 ziren, horien artean 123 aktiboak ziren eta 36 inaktiboak ziren. 123 pertsona aktiboetatik 115 lanean zeuden (64 gizon eta 51 emakume) eta 8 langabezian zeuden (3 gizon eta 5 emakume). 36 pertsona inaktiboetatik 19 erretiraturik zeuden, 9 ikasten zeuden eta 8 "bestelako inaktibo" gisa sailkaturik zeuden.\n2009an Neuvillette-en-Charnie udalerrian 121 unitate fiskal zeuden, 302 pertsonek osaturik. Pertsona bakoitzeko diru-sarrera fiskalaren mediana urteko 15.941 euro zen. \n2000. urtean Neuvillette-en-Charnie udalerrian 30 nekazaritza-ustiategi zeuden, 876 hektarea erabiltzen.\nOrriaren azken aldaketa: 2 martxoa 2019, 10:29.


EAJ-PNV: Aitor Estebanek “ EAJ-PNVren politika arduratsua” aldarrikatu du “beste batzuen espektakulu eta gatazkaren aurrean”\nAitor Estebanek “ EAJ-PNVren politika arduratsua” aldarrikatu du “beste batzuen espektakulu eta gatazkaren aurrean”\nEuskal taldearen bozeramaileak gazte jeltzaleei adierazi die Madrilen EAJren presentzia “beharrezkoa” dela euskal hiritargoaren ongizatea defendatzeko\nAitor Esteban EGIko Gazte Kanpusean - Gorozika\nAitor Estebanek, Diputatuen Kongresuko Euskal Taldeko bozeramaileak, gaur, gazte jeltzaleen aurrean aldarrikatu du EAJ-PNVk Euskadi eta Madrilgo erakunde guztietan praktikatzen duen politika arduratsua, beste alderdi batzuek eskaintzen duten “gatazka eta espektakuluaren aurrean”. “PP, PSOE, Podemos eta Ciudadanosek ez dute akordioa bilatzen, ez dute politika egin nahi. Beren proposamenek ezberdintasunak areagotzea baino ez dute bilatzen, are gatazka handiagoa eragitea. Espainian egunez egun egiten ari den politika da arrazoirik gabeko gatazka, eta horren aurrean dago Euskadi, politikagintza bestela bizi duena eta EAJ, politika baliatzen duena pertsonen arazoak konpontzeko. Horri esaten zaio erantzukizuna”, esan du.\nEAJko gazteekin Bizkaiko Gorozika herrian izan duen topaketan, Estebanek baieztatu du Gorte Orokorretan EAJ-PNV izatea “beharrezkoa” dela Euskadi bere jardunaren helburu nagusitzat jotzen duen alderdi bakarra delako “euskal gizartearen mesederako akordio zehatzak bilatuz eta lortuz”. “Zer jasotzen ari gara beste alderdiengandik?, galdetu du. Alde batetik aipatu du aste honetan bertan PPk Senatuan aurkeztu, bozkatu eta atera duen proposamen “onartezina”, hain zuzen ere Iñaki Oyarzabal senatariaren eskutik, maiatzaren 26ko hauteskundeetan Arabako Ahaldun Nagusirako hautagaia denak, Gernikako Estatutua bete gabe gera dadila eskatzeko. “PPri ahoa betetzen zaio legea bete beharrarekin eta orain eskatu dute Estatutua ez betetzea, hau da, Lege Organiko bat, Gorte Orokorrek onartu eta herriak berretsi zuena”, salatu du. “Guk ez dugu halakorik onartuko”, ohartarazi du.\nBeste alde batetik, diputatu jeltzaleak kritikatu du PSOEren Gobernuak Euskadiko Lanbide Heziketa Dualaren kontra onartu duen araudia. “Euskadiko Lanbide Heziketa Duala ez dute kontuan izan eta, gainera, arriskutan jarri dute. Lege bidezko zuzenketak egin beharko dira konpondu ahal izateko”, nabarmendu du.\nHorrela baieztatu duenez “EAJ da politika horien guztien kontra egongo den alderdia, euskal hiritargo osoaren ongizatea arriskutan jartzearen eta Estatutua bete gabe geratzearen kontra agertzen dena. EAJ Madrilen egon ezik, hori dena ez du inork erreklamatuko”.\nInes Arrimadasez galdetu diote Estebani, gaur bertan apirilaren 28ko hauteskunde orokorretan Ciudadanosen zerrendan joango dela baieztatu duelarik. Estebanek esan du `Marotorena´egingo duela. “Hori berori Javier Marotorekin ikusi dugu guk; hiri batekin edo Euskadirekin hitzemanda daudela esan arren, edo Arrimadasen kasuan Kataluniarekin, azkenean axola dien gauza bakarra Madril da”, esan du. Horren aurrean, Estebanek argitu du EAJ Madrilera joaten dela eta handik bueltatzen dela Euskadiri mesede egiten dioten lorpenekin”, eta gaineratu duenez “euskal hiritargoak hori dena ondotxo daki”.


2021 EBko Aste Berdeak mobilizazio zabal bat lortzen du pertsona osasuntsuagoentzat eta planeta osorako mobilizatzeko - EU Reporter\nAurtengo edizioa EBko Aste BerdeaEuropako urteroko ingurumen ekitaldirik handiena, ofizialki ireki zen von der Leyen presidentearen eskutik, joan den ostiralean (ekainak 4) itxi zen EBko partaidetza errekor batekin. Europar Batasuneko zero kutsadura ingurumeneko asmoari eskainita, Europako 600 herrialdetako 44 bazkide gertaerek airearen, lurzoruaren eta uraren kutsadurari aurre egiteko ahaleginak sakondu zituzten. Haurrentzako tailerrak, berreskurapen berdeari buruzko eztabaidak, hackatoiak, garbiketa ekintzak eta herritarren konpromiso jarduerak, Aste Berdeak banakako ekintza txikien indarra nabarmendu zuen. Europako Green Deal ekartzea du helburu.\nEuropako akordio berdea Frans Timmermans presidenteorde exekutiboa eta Ingurumen, Ozeano eta Arrantza komisarioa Virginijus Sinkevičius, itxita ekitaldia. Maiatzean Europako Batzordeak aurkeztu zuen EBko Zero Kutsaduraren Ekintza Plana ikuspegi hori zehaztuz eta nola iritsi ekintzak eta helburuak proposatuz. Kutsadura murrizteko eskualdeko eta hiriko mugikortasunerako eta energiarako aukera garbiak behar dira, inbertsioak eraikinetan eta azpiegituretan, bai eta lurralde antolamendu orokorra eta lurraren erabilera ere.\nOsasunaren eta ingurumenaren arteko loturak izan ziren aurtengo edizioaren erdigunea. Biodibertsitateari eta kutsadurari buruz, Aste Berde honen mezua oso argia da: mantenugai, pestizida eta plastikoen kutsadura murriztea ezinbesteko baldintza izango da gure biodibertsitatearen helburuak lortzeko. Nabarmendu ziren beste lehentasun batzuk ekoizpen eta kontsumo iraunkorrak izan ziren, baita justizia sozialaren gaia ere, zero kutsaduraren alde borrokatzerakoan, talde ahulenak gehien jotzen baitituzte. Batzordeak eta Eskualdeetako Europako Batzordeak ere abian jarri dute Interesdunen Plataforma Zero Kutsadurako Ekintza Plana gauzatzen laguntzeko, hiri eta eskualdeek funtsezko zeregina baitute ikuspegi hori lurrean ekintza bihurtzeko. Informazio gehiago hemen dago albiste.\nGai erlazionatuak:euEBko Aste Berdea 2021


"Geurealbisteakbot", euskal albisteak Telegramen jasotzeko euskarri berria - Sustatu.eus - Teknologia albisteak\n"Geurealbisteakbot", euskal albisteak Telegramen jasotzeko euskarri berria\n2015-12-01 : 11:00\nDoako Informazio igorle automatikoarekin euskal hedabide eta komunitateen sarrerak aurkezten dira mugikor, tablet zein ordenagailuan. Harpidetzea da eginbehar soila eta azken orduko albisteak unez-une bidaltzen dira. Aproba egizu!\nMartxan da euskal albisteak euskeraz Telegram-era heltzeko euskarri berria. "Geurealbisteakbot" deritzon bota informazio igorle automatikoa da eta RSS, Youtube eta Twitter kontuen bitartez dago konektatuta euskal hedabide eta komunikabide aipatuenetara. Telegrameko (erro)botaren barnean BERRIA, ARGIA, EITB, TOPATU, KAZETA.EUS, ZUZEU eta SUSTATU daude harremanduta eta sarrerak partekatzean zuzenean heltzen dira inolako mugimendu ezta lanik egin gabe. Informazioa bilatu beharrean, informazioa da mugikorrera (edo Telegramen web formatura) ailegatzen dena.\n"Geurealbisteakbot" doako euskarria da, Euskal Herriko Unibertsitateko 3. mailako kazetaritza ikasle den Ander Agirregabiria Lasagabasterrek sortua Kazetaritza Sozial eta Partehartzailearen proiektuan eta funtzionamendu erreza du: @Geurealbisteak_bot Telegramen bilatzea besterik ez dago eta harpidetzea. Baita mugikorraren bidez, URL honetan: telegram.me/Geurealbisteak_bot\nOndoren eta hedabideek euskeraz sortzen duten informazioaren arabera egunean zehar hasiko dira heltzen, sarrera, irudi eta estekekin hedadura handiagoa izateko.\nEra digitalean dauden informazio iturri anitzak direla kausa, sortu da ibilbide berria botaren bitartez ideien kutsadurarik ez egoteko eta pluraltasunaren alde egiteko.\n2015-12-01 : 12:47\nIepa! Oso ideia ona!\nKasualitatea izango da, baina orain bi asteburu izan ginen CodeSyntax enpresako taldetxo bat Valentzian PyConES 2015ean eta honi buruz hitzalditxo bat eman nuen bertan: http://www.codesyntax.com/eu/bloga/pycones-2015-konferentzia\nHorrez gain, Game Erauntsia proiektuan ere ari gara @GE_bot delako errobotarekin gauza berrik probatzen: http://gamerauntsia.eus/bloga/kaixo-gebot/\nAzken kasu horretan ordea, Minecraft asistentzia eta Foroan idazteko aukera emateaz gain, zuk egin duzun antzeko zerbait egitea pentsatzen ari gara. Hori bai, beste era batera.\nGure ideia, kanal publiko bat sortzea da. Beno, dagoeneko egina dago naiz eta oraindik martxan ez dagoen: Game Erauntsiaren kanal publikoa. Eta errobota erabiliko dugu bertan azken artikulu eta bideo iruzkinduen berri emateko titular eta lotura batekin. Kanala publikoa denez, edonor harpidetu daiteke.\nSistema unidirekzionala da oraingoz, baina probak ongi irteten badira, nork daki...\nBide batez, zuek egindako garapena software librea da? Nonbait badago eskuragarri? Valentziako aurkezpeneko artikuluan badago, bertarako prestatu genuen errobotaren github lotura bat eta Game Erauntsikoa ere publikoa da: https://github.com/GameErauntsia/gamerauntsia\nander AGIRREGABIRIA #2\n2015-12-02 : 00:42\nLehendabizi, barkaidazu iardezpena hainbeste itxaronarazteagaitik baina hainbat proiektutan gabiltza murgilduta. Esker mila zure mezu eta informazioagaitik, inolako zalantza barik aztertu eta kontuan izango ditugu probetxuzkoak izateko.\nAldi berean, komentatu nahi dizut botaren ingurua sortzaileak (nik neuk) ez dudala inolako trabarik jartzen bota eta haren inguruko ideia edo albisteren bat zabaltzeko, betiere iturria/sortzailea-ren izen-abizenak aipatuz. Jatorria azken batean. Bestela eta printzipioz, arazorik ez, proiektuaren jomuga lortua izan delako.\nBestelako itaunen bat baduzu, badakizu. Txio egidazu edo idatz iezadazu.\nCristina Enea #3\nCristina Enea Fundazioan otsailetik daramagu WhatsApp bidezko alerta zerbitzua eskaintzen. Webgunean dugun formulario bat bete (http://www.cristinaenea.org/paginaver.php?queidioma=2&pg=188) eta interesatzen zaizkion gaiak markatzen ditu erabiltzaileak. Eta tarteka gai horrekin zerikusia duten alertak bidaltzen dizkiogu mugikorrera. Dagoeneko ehundik gora harpidedun ditugu, eta bildutako informazioak balio digu jakiteko zeintzuk diren guk programatzen ditugun jarduera mota guztietatik (hitzaldiak, irteerak, ikastaroak, proiekzioak, tailerrak, erakusketak...) jendeari gehien interesatzen zaizkionak, eta horrek programazioan horiek indartzeko aukera ematen digu.\nHarpidedunen pribatutasuna bermatzeko ez dugu WhatsAppeko taldeekin funtzionatzen, baizik eta Difusioak erabiltzen ditugu.\nGure baliabide eta gaitasun teknikoak kontuan hartuta, ez ditugu bot-ak erabiltzen, baizik eta dena modu manualean egiten dugu momentuz.


Bilboko Alkatea – ZINEBI `; var change_domain_for_client = false ;\nZINEBI IZATEAREN GARRANTZIA\nJuan Mari Aburto. Bilboko Alkatea.\nZINEBIren 63. edizioa izango da aurten. Topikoari jarraituz, pertsona baten adinarekin alderatuko bagenu, esan genezake erretiroa hartzeko unea gertu dagoela, baina konparazio horrekin jarraituz gero, ezingo genuke albo batera utzi beste topiko bat, Alejandro Dumasek ondo esandakoa eta, kasu honetan, errealitatearekin guztiz bat datorrena: “bihotza beti gazte”.\n63 urterekin, ZINEBIk mundu osoko 3.500 zinemagile profesional eta amateur baino gehiago erakarri ditu aurten, eta ez dute zalantzarik izan bere azken lanak munduko film laburren jaialdi prestigiotsuenetako batera bidaltzeko: Hollywoodeko Oscar sarietarako kalifikatzen ditu ZINEBI Sari Nagusia eta Dokumental Film Labur Onenaren Mikeldi saria lortzen dituzten film laburrak; Bilbon lehiatzen diren Erresuma Batuko film laburrak Zinema eta Telebista Arteen Britainiar Akademiaren BAFTA sarietarako kalifikatzen ditu, eta gauza bera egiten du Arte eta Zientzia Zinematografikoen Akademiak urtero banatzen dituen Goya sarietarako. Gainera, 1974tik, Film Ekoizleen Nazioarteko Federazioak urtero eman dio aitortza ZINEBIri, eta A klaseko dokumental eta film laburren jaialdi lehiakor bakarretako bat da (gaur egun bost baino ez daude munduan).\nAurten, curriculum hain azpimarragarriari gehitu egiten zaio Europako Zinema Akademiaren (EFA) aitortza, 1989an Berlinen Ingmar Bergman zuzendari suediar bikainaren lehendakaritzapean sortutako Akademiarena. Aurtengo ediziotik aurrera, ZINEBI izango da Europako Zinemaren Sarietarako hautagai den film labur bat aukeratuko duen Estatuko jaialdi bakarra.\nBilboko kaleetan paseatzera ohitzen zarenean (Deustun, Zorrotzaurren, Olabeagan edo Abandon, adibidez), eguneroko egoera batzuk jakintzat emateko arriskua dago. Badirudi gauza batzuk gehiago baloratzen ditugula horiei buruz irakurtzen dugunean, adibidez, Athleticen zelaiak World Design Award saria jaso duela edo Guggenheim Europako Urteko Museo izendatu dutela irakurtzen dugunean. ZINEBIk denbora asko darama hemen, hainbeste, ezen Bilboko paisaiaren parte baita, noski, baina urtero-urtero hemen daukaguna aitortzeko kanpotik datozenean, bidezkoa da gure udazkeneko errutinan eten bat egitea (mundu osoan egiten diren film labur eta dokumental onenetako batzuk ikusteko zinema aretoetara itzultzea) eta duela hainbat hamarkadatik ZINEBIn, Bilboko Dokumentalen eta Film Laburren Nazioarteko Jaialdian, egiten den lanari merezi duen garrantzia ematea.


Dirua behar duzu eta hurbilekoren batek utz diezazuke? Zure inguruko norbaiti laguntza ekonomikoa eman nahi al diozu gastu edo inbertsio bati aurre egin diezaion?\nUstez, partikularren arteko mailegua onuragarria izan daiteke bi aldeentzat, baina legearen arabera egin beharreko diru-trukea da, zerga-arazorik gerta ez dadin.\nLehenengoa: beti idatziz\nPartikularren arteko maileguak direla-eta sortzen diren arazo gehienak saihestu daitezke baldintzak dokumentu batean jasota, hau da, idatziz jartzen bada nork nori mailegatzen dion dirua, zenbat eta itzultzeko baldintzak. Formalitate hori garrantzitsua da, baita senitartekoen artean ere, bestela, Ogasunak ezkutuko dohaintzatzat har dezake eragiketa.\nMailegua bi eratara formalizatu daiteke: notario-eskritura eginez edo bi aldeen arteko kontratu pribatuaren bidez, notariotzako gastuak aurreztuta.\nMailegua formalizatzeko oinarrizko kontratua\nMailegua formalizatzeko dokumentu pribatua sinatzen bada, eragiketaren funtsezko datuak jaso beharko dira idatzian:\nNoiz eta non sinatzen den.\nMailegu-emailearen datuak eta sinadura.\nMailegu-hartzailearen datuak eta sinadura.\nOrdaina edo interesak. Interesa zero bada ere jasota geratu behar da. Horrela egin ezean, Ogasunak erabakiko du diruak data horretan izan duen prezioaren antzeko interesarekin formalizatu dela finantzaketa.\nItzulketa egiteko gehienezko epea adierazi behar da. Betirako maileguak deigarriak izan litezke Ogasunarentzat.\nItzulketa-mota: osorik bukaeran, partziala zatika, aldizkako kuotak (hilerokoak, hiru hilez behingoak, sei hilez behingoak…) eta abar.\nAldeen arteko itunaren beste baldintza partikular batzuk, adibidez, muga-eguna iritsita zorra osorik ordaindu ez den kasuetan epea luzatzea adosteko aukera jasotzen duen klausula, edota atzerapenen edo ez-ordaintzeen ondorioak.\nBerehalakotasuna eta malgutasuna dira horrelako kontratuen abantailak. Zerga-presiorik gabe dirua eskuz aldatzeko modu erraza da senitartekoen artean mailegua sinatzea, esaterako. Doako edo interesik gabeko eragiketa sinatu ohi da, baina, nolanahi ere, Ogasunari jakinarazi beharreko transakzioa da. Sinatutako kontratua aurkeztu beharko dugu, banku-kontuen arteko mugimendua jasotzen duen egiaztagiriarekin batera.\nModu horretan, Ogasunak ziurtatu egingo du eragiketa ez dela ezkutuko dohaintza, Oinordetzen eta Dohaintzen gaineko Zerga ordaintzea saihesteko egindakoa. Bestalde, kontratuaren arabera dirua interesekin itzuli behar bada, interes horiek irabazi gisa sartu behar dira Errenta aitorpenean.\nEz da zergarik ordaindu behar, baina nahitaezkoa da Ogasunari jakinaraztea\nPartikularren arteko maileguak Ondare-eskualdaketa eta egintza juridiko dokumentatuen gaineko zergaren pean daude, baina zerga ordaintzetik salbuetsita daude. Hau da, zerga likidatu beharra dago, dirurik ordaindu gabe, transakzioa salbuetsita baitago zerga ordaintzetik. Horretarako, mailegu-hartzaileak dagokion bulegoan aurkeztu beharko du autolikidazioko inprimakia, “salbuetsita” dioen laukitxoa markatuta duela. 600 eredua da, eta hemen aurkituko duzu informazio gehiago: Bizkaia, Araba (PDF), Gipuzkoa, Nafarroa, Agencia tributaria estatal. Hilabeteko epea duzu, gehienez, jatorrizko kontratua sinatzen den unetik, bai dokumentu pribatuaren kasuan eta bai eskritura publikoa bada.\nOgasunak jakinaren gainean egon behar du\nEta ez baduzu mailegu-kontratu pribaturik sinatzen, eta legezko jarraibide horiek ez badituzu betetzen, zer? Ogasunak diruaren jatorria eta itzulketa egiten ari dela egiaztatzeko eska diezaieke bi aldeei, eragiketa ez dela ezkutuko dohaintza ziurtatzeko. Eragiketaren xehetasunak jasotzen dituen kontratua sinatzen bada, transakzioa legezkoa izan dela frogatuko da, zergak ordaintzetik salbuetsita egon arren.\nZer gertatuko da heriotza-kasuan?\nOgasunean zorra erregistratzea eta inprimakiari zigilua jartzea baliagarria izango da ez-ordaintzeetan, zordunarekin gatazkaren bat sortuz gero edo pertsona hori hil bada eta zorra haren oinordekoei eskatu nahi badiegu. Zorrak herentzian sartu ohi dira, eta mailegu-hartzaileak oinordekorik ez duen kasuetan bakarrik iraungitzen dira.\nTags: kontratua Maileguak partikularrak


Mertxe Aizpurua: "Gure posizioa ez da ezezkoan egotea, baizik eta lege hau hobetzea"\nMertxe Aizpurua, lan erreformari buruz: "Gure posizioa ez da ezezkoan egotea, baizik eta lege hau hobetzea"\nPublikatuta: 2022/01/21 09:11 (UTC+1) Azken eguneratzea: 2022/01/21 12:57 (UTC+1)\nMertxe Aizpuruak, EH Bilduk Madrilgo Diputatuen Kongresuan duen ordezkariak, nabarmendu du lan erreforma hau langileen aldekoa izateko aldatu egin behar dela. "Hainbat baldintza jarri genituen mahai gainean, eta, dagoen bezala, ezetz bozkatuko dugu", azpimarratu du.\nMertxe Aizpurua, Euskadi Irratian. Argazkia: Euskadi Irratia\nMertxe Aizpuruak, EH Bilduk Madrilgo Diputatuen Kongresuan duen ordezkariak, nabarmendu du lan erreforma hau langileen aldekoa izateko aldatu egin behar dela. Orain dagoen bezala mantentzen bada, ezetz bozkatuko du EH Bilduk, baina, Mertxe Aizpuruaren esanetan, koalizioaren posizioa ez da ezezkoan egotea, baizik eta lan erreforma hobetzea. "Hainbat baldintza jarri genituen mahai gainean, eta, dagoen bezala, ezetz bozkatuko dugu", azpimarratu du Euskadi Irratiko "Faktoria" saioan egin dioten elkarrizketan.\nAzaldu duenez, EH Bilduk lau baldintza jarri zituen mahai gainean, eta horiek "minimoak" edo gutxienekoak dira. Horrez gain, aldaketak legean sartuta egotea omen da koalizio abertzalearen beste baldintzetako bat.\nEspainiako Gobernuak, patronalak eta UGT eta CCOO sindikatuek adostutako lan erreformak "hobekuntza txiki batzuk izan ditu, baina hainbat eta hainbat gauza gelditzen dira hobetzeko", adierazi du. "Akordio hori mantendu nahi da kosta ahala kosta. Galdera da: Nork agintzen du hemen? Zertarako dago Parlamentua?", gehitu du.\nEAJk egindako eskakizunekin alderatuta aldea badagoela eta EH Bilduk gehiago eskatzen duela ere azaldu du Mertxe Aizpuruak.\nDena dela, denbora badagoela eta Diputatuen Kongresuan lan erreforma "hobeago" baten alde egingo lukeen gehiengoa badagoela uste du.\nUkrainako krisiari buruz ere mintzatu da EH Bilduren diputatua. Espainiako Gobernuak gerraontziak eta ehiza-hegazkinak bidaltzeko hartutako erabakia "deitoragarria" ez ezik, "izugarrizko akatsa" dela uste du Mertxe Aizpuruak. Horren ustez, ahalegin diplomatikoak egiteko garaia da orain, "hori da bidea". Halaber, gogor mintzatu da Espainiako Gobernuaren erabakiaren aurka: "Margarita Roblesek (Defentsa ministroa) hartutako erabakia ez da arduraren erabakirik onena; larria da, eta gerra baten atarian jartzen gaitu".


Ahaztutako emazteak lehen planora ekartzeko xedez | Euskal Herria | KAZETA\n2021 URT. 04 - 07:30h\nAhaztutako emazteak lehen planora ekartzeko xedez\nEuskal Herriko historiaren emazte ezezagunak lehen planora ekarri nahi ditu Les Bascos elkarteak. Horretarako, Euskal Herriko emazteen omenez, erakusketa bat, herriei zuzenduriko gida bat eta baita dokumental bat ere ekoizteko xedea du.\n2017an Baionako Herriko Etxeak Estitxu Robles-Aranguiz karrika estreinatu zuen. © DR\nEuskal Herrian eta frantziar Estatuan, karriken izenen %5ak soilik emazte baten izena du. Batezbesteko horrek gidaturik, les Bascosek proiektu berri bat abiatu du Euskal Elkargoaren laguntzaz. «Berdintasunaren bideak» deituriko egitasmoak Euskal Herriko historian itzalean gelditu diren emazte horiei beren lekua emateko helburua du. Batez ere, hirietako karriken izenetan oreka bat lortzeko xedea du.\nHiru atalek osatzen dute Les Bascosen proiektu berria. Alde batetik, erakusketa bat, bere antolaketa gibelatua izan da lehen konfinamenduaren eraginez. Bestalde, hiriei zuzenduriko gida bat eta azkenik, proiektuaren etapa ezberdinak azalduko dituen dokumentala.\n«Baionako karriken izenak ikusten ditugunean, bakarrik dozena batek emazteen izenak ditu», azaldu du Michaella Clapisson, elkarteko kolehendakaria eta Bask’Elles emaztez osatua den taldeko kidea. Dozena bat asko ote da? Jakin beharra dago, Baionako hirian 250 karrika eta ehun bat etorbide daudela. Bakoitzak atera dezala ondorioa.\nHirien toponimiaren helburua historiako pertsonaien garrantzia espazio publikoetan agerraraztea da. Toponimia gizonen izenetara mugatzen denean, «nahi gabe» eragin bat du neska gazte bat zarenean, dio Clapissonek. Ez da lehen aldia eskasia hori salatua dela. Hainbat militante jada mobilizatu dira oreka hori bilatzeko, baina Bask’Elles taldearen nahia eragileen eta Ipar Euskal Herriko herritarren adostasuna lortzea da.\n«Ohoratu nahi ditugun emazteen profilak landuko ditugu. Horretarako Internet bidezko galdeketa bat abiatuko dugu eta horrela edozeinek parte hartzen ahalko du», erantsi du. Historialariek eta etnologoek osatutako talde batek proposatu izenak baieztatuko ditu. Bask’Elles Les Bascos elkarteko taldeak lana koordinatuko du. Halaber, herriek bere hautua egin dezaten, emazteen profilari buruzko informazioak bilduko dituzte liburuxka batean.\nLehen izenak argitara\nLGTB elkarteko emazteen taldeak burutu duen bilaketen ondotik, lehen izen batzuk proposatu ditu. Horien artean, azken gerla mundialean sare klandestino batean parte hartu zuten emazte batzuena, hala nola, Amelina Devant-Legall edo Andree Niderbilh. Michaella Clapissonek erresistentzian aritu zen Baionako emazte talde bati buruzko artxibo bat atzeman du ere. Abokatu batek bidalitako dokumentu batean bi izen gaineratzen dira: Marie Recard eta Coralie Labourdette.\nBaionatik haratago, beste emazte batzuk ere emakumeen eskubideen alde borrokatu dira historian zehar. Horiek guztiak deskubritu eta beste hainbat proposatzen ahalko dira urtarrilean abiatuko den proiektu parte hartzailean.


Treeing Tennessee Brindle informazioa, txakurkumeak, argazkiak, bideoa - Txakurrak\nTreeing Tennessee Brindle bere adimenagatik, usaimen zorrotz zorrotzengatik eta ehiza trebetasunengatik ezaguna den arraza berezia da. Gorputz argaleko txakur hau, larruazal solteak, belarri eroriak eta isats zuzena ditu eta zaintza-txakur ona da bere izaera erneagatik. Treeing Tennessee Brindle Pictures Historia Treeing Tennessee Brindle-ren garapena hasi zen ...\nTreeing Tennessee Brindle bere adimenagatik, usaimen zorrotz zorrotzengatik eta ehiza trebetasunengatik ezaguna den arraza berezia da. Gorputz argaleko txakur honek, larruazal solteak, belarri eroriak eta isats zuzena ditu eta zaintza-txakur ona da bere izaera erneagatik.\nTennessee Zuhaitz Brindle Hound\nTreeing Tennessee Brindle Argazkiak\nBerokia Beroki motza eta leuna\nKolore Beltza edo Brindle marradun marraduna\nArraza mota Arraza mistoa\nTaldea Hounds, Txakur arraroak\nBizi-itxaropena 10-12 urte\nPisua Arra - 35 eta 50 kilo\nEmakumea - 30 eta 40 kilo\nAltuera Arra - 18 eta 24 hazbetekoa\nEmakumezkoak - 16 eta 22 hazbetekoak\nIsurketa Batez bestekoa\nTenperatura Sentikorra, maitagarria, atsegina, ausarta, adimentsua\nUrtean sortutako herrialdea Ameriketako Estatu Batuak\nLehiaketako erregistroa / kualifikazioaren informazioa NAPR, ACA, AKC / FSS, DRA\nTreeing Tennessee Hound bideoa\nTreeing Tennessee Brindle-ren garapena 1960ko hamarkadan hasi zen Earl Philips Rev. Jatorrizko hazkuntza Amerikako Estatu Batuetan kokatutako txakur hauskorrek lortu zuten batez ere Ozark eta Appalachian mendietan zehar.\ngolden retriever galgi nahasketa\nArraza hau sustatzeko eta kontserbatzeko Treeing Tennessee Brindle Breeders Association elkartea sortu zuen Illinoisen 1967ko martxoaren 21ean. Treeing Tennessee Brindle-ren erregistroa TTBBA-k egin zuen eta geroago ACHA-ra (American Coon Hunters Association) joan zen bizitzera. Taldeko Coonhound.\n1995. urtetik aurrera, arrazaren datuak AKC Fundazioaren Stock Zerbitzu Programarekin mantentzen ari dira, eta UKCk ere aitorpena eman dio.\nyorkie terrier eta kaniche nahasketa\nTxakurraren izaera atseginak animalia bikaina bihurtzen du, familiako kideekin ondo lotzen baita. Usaimen zorrotza du ehizarako joera handiarekin eta edozein animalia zuhaiztitzen saiatuko da atzera egin gabe. Hala ere, zenbaitetan beren ehiza senak animalia edo txakur txikiagoak atzetik botarazten ditu.\nTxakurrak amaitzean, kantatzearen antzeko tonuarekin egiten du topo, eta arrotz bat ikusita zaunka egiten du.\nIbilaldi luzeak bezalako ariketa zabala egitea, eguneroko lasterketak egitea, atzeko patioan jolastea beharrezkoa da txakurra formari eusteko. Etxebizitza bizitzeko, korridoreetan ibilaldi laburrak egiteko eta ezkutatzeko moduko jolas erakargarriak izanez gero, baloia lurrean bilatzea baliagarria izan daiteke.\nTennessee Brindle astean behin eskuilatu behar da zuntz zorrotzak dituen eskuila erabiliz ilea hilda kentzeko. Beste higiene neurri batzuk azazkalak moztea, hortzak garbitzea eta belarriak garbitzea dira infekzioa saihesteko.\nOrokorrean ez dute osasun arazo handirik pairatzen.\nTreeing Tennessee Brindle arraza ausarta eta sentikorra da. Tratu txarra eginez gero, konfiantza erabat galduko duzu. Lorpen txikiengatik goraipatzea gustatzen zaie lasaitasunekin batera, akatsen bat egin arren.\nSozializazioa: Txakurra paseatzera eramaten duen bitartean beste txakur batzuei aurkeztu. Hasieran musu bat erabil dezakezu. Lasai jarraitzen badu, saritu goxoki.\nshar pei txakurkumeen argazkiak\nObedientzia: Jarri uhala eta jarri txakurra eroso eser dadin. Lortu komandoari egonaldia erantzutea eta errepika ezazu behin baino gehiagotan. Irakats iezaiozu beherantz erantzuten zure esku ahurrean sartuz eta belauniko jarriz. Azpimarratu hush komandoa txakurra etengabe zaunka ez dadin.\nProteina kopuru handiko txakur janari formulatua ematea oso egokia izan behar da. Kontuz ibili ez gehiegi elikatzen, eguneroko ariketa jasotzen ez badute, bestela gizen bihurtuko dira.\nganadu txakur beagle nahasketa\nzein handiak diren bulldog ingeles zaharrek\nchihuahua jostailu fox terrier nahasketa\nakita German Shepherd Corgi\nhusky collie nahasketa txakurkumea


Bizkaian garraio publikoa erabiltzen dutenak «oso pozik» daude zerbitzuarekin | El Correo\nZurekinBizkaian garraio publikoa erabiltzen dutenak «oso pozik» daude zerbitzuarekin\nBizkaian garraio publikoa erabiltzen dutenak «oso pozik» daude zerbitzuarekin\nLurraldeko garraio publikoaren egungo egoeraren diagnostikoak argitu duenez, bizkaitarren %90ek garraio publikoa eskura daukate\nBizkaitarren %90ek garraio publikoa daukate erabilgarri. Bizkaiko garraio publikoaren egungo egoeraren diagnostikoak argitu duenez, gainera, bizkaitarren gehiengoak, %92k zehazki, 300 metro baino hurbilago dute garraio publikoaren geralekuren bat.\nBatez ere autobus eta trenak dituzte erabiltzaileek eskuragarri, Bizkaiko udalerri guztietara heltzen den garraio publikoaren sarea dela eta. Vicente Reyes Garraioak, Mugikortasuna eta Lurraldearen Kohesioa Sustatzeko Saileko diputatuak Batzar Nagusietan adierazi duenez, urteko 359 milioi euro bideratzen dituzte sare hori mantentzera, lau fase dituen egutegiaren baitan.\nPlana prestatzeko lanen egutegiak lau fase dauzka: abiatzea, egungo egoeraren diagnostikoa, plana diseinatzea, plana zehaztea eta gobernu eredua zehaztea. Diagnostiko fasean ondorioztatu dutenaren arabera, Bizkaian garraio publikoa erabiltzen duten pertsonak «oso pozik» daude zerbitzuarekin, eta «oso nota altua ematen diote, 7,8 puntu 10etik».\nErabiltzaileek, gainera, garraiobide guztiei jarri diete 7tik gorako nota, hala nola hiriarteko autobusei (Bizkaibus) eta trenbideari, Metroa, EuskoTren, Renfe eta Feve hartzen dituena. Garraio sare hori mantentzeko urteko bideratzen dituzten 359 milioi euro horietatik, %6a administrazioen diru-laguntzekin estaltzen dute, eta %29 baino ez da ordaintzen tarifa-sarreren bidez.\nArte Eszenikoen Max Sarietan Kaleko Ikuskizun Onena izendatutakoa, bihar ikusgai Bilbon Nazioarteko terrorismoak eta gerrateek kezkatzen dituzte bizkaitarrak gehien